
КРАТКОТО ЩАСТИЕ В ЖИВОТА НА ФРАНСИС МАКОМБЪР

Беше вече обед и всички бяха насядали под двойния зе-лен сенник на палатката, в която се хранеха, давайки си вид, че не се е случило нищо.

– Оранжада или цитронада? – попита Макомбър.

– Ще пия коктейл – каза Робърт Уилсън.

– И аз ще пия коктейл. Трябва да пийна нещо – обади се жената на Макомбър.

– Да, най-добре – съгласи се Макомбър. – Кажи му да приготви три коктейла.

Момчето, което им прислужваше, се беше вече заловило за работа и вадеше бутилките от мокрите брезентови кофи, оставени да се охлаждат от вятъра под дърветата, засени-ли палатките.

– Колко трябва да им дам? – запита Макомбър.

– Стига им една лира – отвърна Уилсън. – Няма защо да ги разглезвате.

– Да я дам на старейшината, а той ще им я подели?

– Точно така.

Преди половин час готвачът, прислужниците, туземецът, който дереше кожите, и носачите посрещнаха Франсис Ма-комбър пред лагера и триумфално го понесоха на ръце към палатката му. Носачите на пушките не се присъединиха към шествието. Туземците го пуснаха пред входа на не-говата палатка и той се ръкува с всички, прие поздравления-та им, влезе и поседна на леглото, докато дойде жена му. Тя не каза нищо и той побърза да излезе навън, изми ли-цето и ръцете си в брезентовата кофа, отиде при палатката, в която се хранеха, и се изтегна на сянка в удобния по-ходен стол, полъхван от ветреца.

– Имате вече и лъвска кожа – обърна се към него Ро-бърт Уилсън, – и то каква!

Мисис Макомбър бързо погледна Уилсън. Беше изклю-чително хубава жена, с грижливо поддържана външност; преди пет години, заради нейната красота и обществено по-ложение й плащаха по пет хиляди долара, за да публику-ват, придружени със снимка, препоръките й за козметични средства, които тя сама-та никога не употребяваше. Единайесет години откакто се бе омъжила за Франсис Макомбър.

– Наистина, хубав екземпляр – съгласи се Макомбър. Жена му сега погледна към него. Взираше се в двамата мъже, сякаш ги виждаше за първи път.

Единият от тях, белият ловец Уилсън, досега не бе разгледала както трябва. Среден на ръст, светлокос, румен, с ниско подстригани мустаци, извънредно студени сини очи и около тях бегли бръчици, които весело се очерта-ваха, когато се усмихваше. В момента той й се усмихваше, тя отвърна очи от лицето му, погледът й се плъзна по при-ведените му рамене под свободното яке, на което вместо горен джоб стояха втъкнати четири голямокалибрени пат-рона, големите му загорели ръце, стария брич, твърде мръс-ните ботуши и накрая пак червендалестото му лице. Забе-ляза, че бронзовият загар на лицето му свършва с ряз-ка гра-ница поради сянката от тропическия шлем, сега увиснал на една от закачалките на рейката, под-дър-жаща платнището.

– Да пием за лъва! – предложи Робърт Уилсън. Пак й се усмихна, а тя, без да отвръща на усмивката му, любопитно погледна мъжа си.

Франсис Макомбър беше много висок, но въпреки ръс-та си доста добре сложен, тъмнокос, ниско подстриган като спортист, със сравнително тънки устни. Минаваше за кра-сив. Носеше ловни дрехи като на Уилсън, само че нови; трийсет и пет годишен, под-дър-жаше мус-кулите си, играеше добре тенис, спечелил беше няколко със-тезания по спининг и току-що се бе проявил пред всички като страхливец.

– За лъва – присъедини се той. – Не знам как да ви благодаря за това, което направихте.

Маргарет, жена му, извърна очи от него и отново ги спря на Уилсън.

– Хайде да не говорим за лъва – настоя тя.

Уилсън я погледна. Този път се усмихна тя.

– Днес беше много особен ден – продължи Маргарет. – Защо не си сложите шапката? Нали ми казахте, че по плад-не трябва да се носи шапка, дори под сенника.

– Може и да я сложа – съгласи се Уилсън.

– Знаете ли, мистър Уилсън, че лицето ви е много чер-вено – усмихна се тя отново.

– От пиенето е.

– Не мисля. И Франсис пие много, а никога не се за-червява.

– Днес се изчервих – направи опит да се пошегува Макомбър.

– Не – каза Маргарет, – днес аз се изчервих. А мис-тър Уилсън си е винаги червен.

– Трябва да е расова особеност – отбеляза Уилсън. – Как-то и да е, не мисля, че красотата ми е най-интересната те-ма за разговор.

– Едва започнах.

– Все пак да приключим.

– Разговорът ще стане неприятен – заяви Маргарет.

– Не ставай глупава, Марго – намеси се мъжът й.

– Няма нищо неприятно – възрази Уилсън. – Имате чу-десен лъв.

Марго ги изгледа и те видяха, че тя се готви да заплаче. Уилсън го бе предусещал и беше на тръни. Макомбър от-давна беше престанал да се тревожи за подобни неща.

– Защо трябваше да стане така, ех, защо трябваше да стане така! – простена жената и тръгна към палатката си. Не заплака на глас, но те видяха как раменете й потръпват под леката розова блуза.

– Женски настроения – обърна се Уилсън към висо-кия си събеседник. – Нищо сериозно. Нервна преумора или нещо такова.

– Не – каза Макомбър. – Цял живот няма да си го простя.

– Глупости. Да пием по още един коктейл. Забравете тази история. Така или иначе, не е особено важно.

– Да опитаме – съгласи се Макомбър. – Няма да за-бравя обаче това, което направихте за мен.

– Нищо не съм направил. Всичко това са глупости.

И така, те седяха под сянката на кичестите акации край лагера, зад тях бяха голи чуки, по-нататък тревиста площ, която се спускаше към потока, осеян с балвани, отвъд за-почваше гората; отпиваха от охладените коктейли – джин със сок от лайм – и избягваха да се гледат в очите, а слу-гите слагаха масата за обед. Уилсън се досети, че туземци-те са научили всичко, и когато забеляза как личният прис-лужник на Макомбър любопитно поглежда господаря си, слагайки приборите на масата, го смъмри на суахали. Туземецът се отстрани с безизразно лице.

– Какво му казахте? – запита Макомбър.

– Нищо. Наредих му да пипа по-чевръсто или ще поръчам да получи петнайсет удара, и то такива, че да ги запомни.

– Как така? С бич?

– Това, разбира се, е противозаконно. Би трябвало да ги глобяваме.

– Значи, биете ги както едно време?

– И още как. Ако рекат да се оплачат, ще стане голяма история. Но те мълчат. Предпочитат боя пред глобите.

– Колко странно – отбеляза Макомбър.

– Всъщност не е толкова странно – възрази Уилсън. – Какво бихте предпочели? Да ви ударят един хубав бой или да не ви платят?

Стана му неудобно, че зададе въпроса, и преди Ма-комбър да успее да отговори, продължи:

– По един или друг начин всички ядем бой. Животът всеки ден ни нанася удари.

„Извъртях го, но пак сгафих. Боже мой – помисли си той, – ама че съм дипломат.“

– Да, всички ядем бой – съгласи се Макомбър и про-дължи да гледа настрани. – Много ми е неприятна историята с лъва. Нали няма да се разчуе? Искам да кажа, никой няма да научи, нали?

– Имате предвид да не я разкажа в Матайга клуб? – Този път Уилсън го изгледа хладно. Не беше очаквал това. „Бил не само малодушен, но и празноглавец – помис-ли си той. – А до днес ми беше дори симпатичен. Тия аме-риканци – никога не можеш да ги разбереш.“

– Няма – увери го Уилсън. – Аз съм професионален ловец. Ние никога не говорим за клиентите си. По този въпрос мо-жете да бъдете спокоен. Но да се изисква това от нас, не е прието.

Току-що беше решил, че ще е по-удобно да се спречкат. Той ще се храни сам, а после ще чете. Те ще се хранят отделно. До края на сафарито ще се държи с тях хлад-но и официално. Considération distinguée, как-то казват французите. Хиляди пъти по-добре, отколкото да е свидетел на блудкави преживявания. Ще обиди Макомбър и отноше-нията им ще бъдат ясни: ще се държат на разстояние. След като се нахрани, ще може да чете и ще продължи да пие от уискито им. Така казваха, когато някое сафари не върви.

Срещнеш друг бял ловец и го питаш: „Е, как е?“ – а той отговаря: „О, продължавам да им пия уискито“ – и разбираш, че едва се понасят.

– Моля да ме извините – рече Макомбър и обърна към него американското си лице, което щеше да си остане мла-дежко до старини. Уилсън забеляза ниско подстриганата ко-са, хубавите очи, които, вместо да гледат открито, шареха настрани, правилния нос, тънките устни, изящната линия на челюстта. – Извинете, че не съобразих. Има куп неща, които не са ми ясни.

„Няма какво да се прави“ – каза си Уилсън. Той иска-ше да се спречкат бързо и окончателно, беше го обидил, а глупакът стоеше пред него и се извиняваше. Направи още един опит.

– Не се тревожете, че ще се раздрънкам – заяви той. – Нали трябва да си пазя хляба. Затова в Африка жените винаги улучват лъва, а белите мъже никога не побягват.

– Побягнах като заек – съгласи се Макомбър.

„Какво да кажеш на човек, който ти отговаря та-ка?“ – чудеше се Уилсън.

Изгледа Макомбър с равнодушните си сини очи, очи на картечар, а другият му се усмихна. Имаше приятна усмивка, но в погледа му се четеше колко е засегнат.

– Може би с биволите ще се отсрамя – подхвърли той. – На-ли сега е ред да бием биволи?

– Още утре сутрин, ако искате – отвърна Уилсън. Май не беше прав. Може би точно тъй трябваше да се преглъщат такива неща. С тия американци не знаеш какво да мислиш. Макомбър за сетен път му стана симпатичен. Само да можеше да се забрави днешната сутрин. Но това, разбира се, бе невъзможно. Случилото се беше наистина неприятно.

– Ето я и мемсахиб – каза той. Тя идваше от палатка-та си, освежена, весела и прелестна. Овалът на лицето й беше съвършен, толкова съвършен, че би могъл да я сметне за глупава. „Но не е глупава – мислеше си Уил-сън, – всичко друго, но не и глупава.“

– Как се чувства прекрасният, червенолик мистър Уилсън? А ти, Франсис, съкровище мое, по-добре ли си?

– Много по-добре – отвърна Макомбър.

– Реших да забравя цялата история – заяви тя и седна на масата. – Има ли значение дали Франсис умее да поваля лъвове с един изстрел, или не? Не му е това работата. Задължение е на мистър Уилсън. Мистър Уилсън е наисти-на внушителен, независимо какво сваля. Сваляте всичко, нали, мистър Уилсън?

– Да, всичко – потвърди Уилсън. – Абсолютно всичко.

„Те са най-коравосърдечните жени на света – мислеше си той. – Най-коравосърдечните, най-жестоките, най-хищ-ните и най-привлекателните; толкова са коравосърдечни, че мъжете им се размекват или стават истерици. А може би си избират мъже, които могат да водят за носа? Но пък ед-ва ли са толкова опитни, когато се омъжват“ – разсъждаваше той. Добре че бе наясно как трябва да се дей-ства с американките, защото тази беше наистина особено привлекателна.

– Утре сме на лов за биволи – обърна се той към нея.

– Ще дойда и аз.

– Не. Няма да дойдете.

– О, да, ще дойда. Нали, Франсис?

– Защо не останеш в лагера?

– За нищо на света. Не ми се иска да пропусна някое зрелище като днешното.

„Когато стана – разсъждаваше Уилсън, – когато стана и се отдалечи, за да се наплаче, имаше вид на нормална жена. Изглеждаше, сякаш си дава сметка за станалото, че е за-сегната заради мъжа си и заради себе си, че е наясно как стоят нещата. Изчезва за двайсет минути и ето я отново, покрита с непроницаемия лак от жестокост на американки-те. Най-ужасните жени на света. Наистина най-ужасните.“

– Утре ще имаш ново зрелище – каза Франсис Макомбър.

– Вие няма да дойдете – намеси се Уилсън.

– Лъжете се – възрази тя. – Искам отново да ви видя в действие. Тази сутрин бяхте възхитителен. Раз-бира се, ако все пак има нещо възхитително в това да пръ-снеш черепа на някое животно.

– Обедът е сложен – обяви Уилсън. – Струвате ми се много весела.

– Защо не? Не съм дошла тук да скучая.

– Не може да се каже, че беше скучно – възрази Уил-сън. Пред погледа му бяха балваните и стръмният, горист насрещен бряг; отново си припомни днешната сутрин.

– Ни най-малко – съгласи се тя. – Беше чудесно. А утре – и представа нямате с какво нетърпение очаквам утрешния ден.

– Това, което сега ви предлагат, е печено от антилопа куду – поясни Уилсън.

– Онези едри животни, които приличат на крави и под-скачат като зайци, нали?

– Определението си го бива – отбеляза Уилсън.

– Месото им е много вкусно – вметна Макомбър.

– Ти ли я застреля, Франсис? – запита тя.

– Да.

– А не са ли опасни?

– Само ако паднат отгоре ви – намеси се Уилсън.

– Радвам се, че е така.

– Не можеш ли поне за малко без ехидни подмятания, Марго – каза Макомбър, отряза си парче месо, набоде го на вилицата и сложи отгоре му пюре от картофи и моркови със сос.

– Мога, защо не – отвърна тя, – след като тъй мило ме помоли.

– Довечера ще пием шампанско за лъва – обяви Уил-сън. – Сега по обед е горещо.

– Ах, да, лъва. Бях забравила за него.

„Ето – каза си Робърт Уилсън, – тя го изтезава, и то жестоко.

Или може би смята, че така именно трябва да се дър--жи пред чужди хора? Наистина как трябва да се държи жена, открила, че мъжът й е жалък страхливец? Жестока е като дявол – впрочем те всички са жестоки. За-щото управляват, а когато управляваш, понякога трябва да бъдеш жесток. Както и да е, до гуша са ми дошли тези проклети тиранични характери.“

– Вземете си още от антилопата – предложи й той веж-ливо.

Късно следобед Уилсън и Макомбър потеглиха с колата заедно с шофьора туземец и с двамата носачи на пушките. Мисис Макомбър остана в лагера. Било й горещо, а освен това утре тръгвала с тях рано сутринта. Докато се от-далечаваха, Уилсън я погледна: тя стоеше под голямото дърво, по-скоро мила, отколкото красива, в ловния си кос-тюм – пясъчен цвят с розов оттенък, – черната й коса, оп-ната назад и прибрана в нисък кок, а лицето – „тъй свежо, сякаш е в Англия“ – помисли си той. Тя махна с ръка за сбогом и колата се понесе през високите блатни треви и закриволичи между дърветата по посока на хълмистата мест-ност, обрасла в храсталаци.

Там намериха стадо водни антилопи, слязоха от колата, приближиха се дебнешком към стар мъжкар с дълги, извити рога и Макомбър го свали с точен изстрел от двеста ярда, а останалите животни от стадото, подплашени, побяг-наха: скачаха едно през друго, с присвити предни крака, и правеха такива плавни и невероятни скокове, каквито човек прави понякога насън.

– Добър изстрел! – отсъди Уилсън. – Дребни са и трудно се улучват.

– А главата струва ли си?

– Превъзходна е. Стреляйте все така и всичко ще бъде наред.

– Мислите ли, че утре ще намерим биволи?

– По всяка вероятност да. Излизат на паша сутрин рано и ако ни провърви, може да ги издебнем на открито.

– Иска ми се да се реванширам за историята с лъва – каза Макомбър. – Не е особено приятно да изпаднеш в та-кова положение пред собствената си жена.

„Неприятното е, че си допуснал да изпаднеш в такова по-ложение, все едно дали пред очите на жена ти, или не, а се-га на всичко отгоре говориш за станалото“ – помисли си Уилсън. Но вместо това каза:

– На ваше място не бих мислил повече за това. Все-ки може да оплете конците, когато за пръв път излезе сре-щу лъв. Минало-заминало.

Но същата нощ, след като вечеряха и пиха уиски със сода край огъня, преди да се оттеглят, Франсис Макомбър лежеше на походното си легло под москитовата мрежа, вслушваше се в нощните шумове и чувстваше, че не е ми-нало. Нито беше минало, нито пък започваше. Беше пред очите му, точно както в оня миг, някои подробности изпък-ваха с жестока отчетливост и той потъваше от срам. Но по-силно от срама усещаше вледеняващ страх и празно-та в себе си. Страхът беше в него като студена, лигава праз-нота на мястото на някогашната увереност и го раз-стройваше. Страхът не го бе оставил, беше вътре в него.

Всичко беше започнало миналата нощ, когато се събуди и чу лъвът да реве нагоре по течението на потока. Ревеше басово, а накрая хриптеше и се закашляше, сякаш беше до самата палатка, и когато Франсис Макомбър се съ-буди и го чу, хвана го страх. До него достигаше равномер-ното дишане на жена му, тя спеше. Нямаше на кого да ка-же, че го е страх, нямаше кой да сподели страха му и той лежеше сам, без да знае сомалийската поговорка, че храб-рият се уплашва от лъва три пъти: когато за пръв път ви-ди следите му, когато за пръв път го чуе да реве и когато за пръв път се изправи срещу него. След това, когато за-кусваха, преди изгрев слънце, на светлината на фенера, ока-чен пред палатката, лъвът отново зарева и на Франсис му се стори, че е на две крачки от лагера.

– По рева си личи, че е стар – обясни Робърт Уилсън и вдигна глава от кафето и пушената риба. – Чувате ли го как кашля?

– Много ли е близо?

– Около миля нагоре по потока.

– Ще го видим ли?

– Ще се постараем.

– Толкова ли е силен ревът му? Чува се тъй, сякаш е в самия лагер.

– Много е силен – обясни Робърт Уилсън. – Чува се не-вероятно надалеч. Да се надяваме, че не се крие и ще мо-жем да стреляме. Туземците разправят за доста едър лъв из тия места.

– Ако ми се удаде да стрелям – запита Макомбър, – къде трябва да го ударя, за да го сваля?

– В плешката – отвърна Уилсън. – Или ако можете – във врата. Гледайте да ударите на кокал. Тогава ще го свалите.

– Надявам се да оцеля както трябва – каза Ма-комбър.

– Вие стреляте много добре. Не избързвайте. Стреляй-те, когато сте сигурен. Решаващ е първият изстрел.

– От какво разстояние?

– Не може да се каже. Тук има думата лъвът. Но стре-ляйте само ако е достатъчно близо и сте сигурен в изстрела.

– От по-малко от сто ярда?

Уилсън бързо го погледна.

– Сто ярда е горе-долу добре. Може и от по-близко. От по-далеч изобщо не правете опит. Но сто ярда е добре. От такова разстояние можете да го ударите където поис-кате. А, ето я и мемсахиб.

– Добро утро – поздрави тя. – Тръгваме ли?

– Веднага щом закусите – отвърна Уилсън. – Как се чувствате?

– Чудесно. Много се вълнувам.

– Ще отскоча да видя дали всичко е готово – каза Уилсън и стана. В същия миг лъвът отново зарева. – Гласовита твар – отбеляза той. – Ще го накараме да млъкне.

– Какво ти е, Франсис? – попита го жена му.

– Нищо.

– Не, има ти нещо – защо си така разстроен?

– Нищо ми няма.

– Кажи ми – настоя тя и се вгледа в него. – Нещо не си добре ли?

– Всичко е от този рев, дявол да го вземе. Продължи цялата нощ.

– Защо не ме събуди? С удоволствие бих послу-шала.

– Трябва да убия проклетата гадина – заяви Маком-бър с жалък вид.

– Нали за това си дошъл?

– Да, но съм нещо нервен. Като го слушам как реве, хващат ме нервите.

– Тогава убий го, та да замлъкне, както каза Уилсън.

– Добре, мила. На думи е лесно.

– Не се боиш, нали?

– Не, разбира се. Но цяла нощ го слушах да реве и ме хванаха нервите.

– Ще се справиш с него чудесно – окуражи го тя. – Сигурна съм, че ще се справиш. Изгарям от нетърпение да видя как ще ста-не всичко.

– Свърши си закуската и тръгваме.

– Още не се е разсъмнало. Къде по това време?

В същия миг лъвът се обади: дълбокият басов рев, на-помнящ стенание, внезапно премина в гърлен звук, нараст-ващ и вибриращ, процепи въздуха и потъна във въздишка, последвана от тежко хриптене.

– Сякаш е на две крачки оттук – отбеляза жената на Макомбър.

– Господи – въздъхна той, – не мога да го понасям.

– Звучи внушително.

– Внушително! Просто ужасно!

Робърт Уилсън се приближи засмян, понесъл късата си неугледна карабина „Гибс 0,505“, с несъразмерно дебела цев.

– Хайде – подкани ги той. – Вашият носач взе спрингфилда и голямокалибрената карабина. Всичко е в колата. Имате ли патрони?

– Да.

– Готова съм – обади се мисис Макомбър.

– Ще го накараме да замлъкне, стига е вдигал врява – каза Уилсън. – Седнете отпред. Мемсахиб може да седне до мен на задната седалка.

Качиха се в колата и в сивата светлина на утрото потеглиха между дърветата, нагоре по потока. Макомбър дръпна затвора на карабината си, погледна бойните патро-ни вътре, върна назад ръкохватката и сложи предпазителя. Забеляза, че ръката му трепери. Бръкна в джоба си да се увери, че има още патрони, опипа ги, втъкнати отпред на якето му. Обърна се към Уилсън, седнал на задната седалка до жена му – колата беше без врати, при-личаше на сандък, – и забеляза, че двамата са засмени и възбудени. Уилсън се наведе напред и прошепна:

– Вижте как птиците се спускат надолу. Значи старият хищник е оставил плячката си.

Макомбър съгледа как отвъд потока, над дърветата, се вият лешояди и се спускат отвесно надолу.

– Вероятно ще слезе да пие вода някъде насам – шеп-неше Уилсън. – Преди да отиде да лежи. Отваряйте си очите.

Караха бавно по високия бряг на потока, който на това място се врязваше дълбоко в каменистото си корито, и криволичеха между големите дървета. Макомбър, който наблюдаваше отсрещния бряг, усети, че Уилсън го хваща за ръката. Колата спря.

– Ето го там – зашептя той. – Напред вдясно. Излез-те и стреляйте. Великолепен лъв.

Сега и Макомбър го съзря. Стоеше с хълбок към тях и ги гледаше, вдигнал едрата си глава. Утринният ветрец, който лъхаше насреща, леко поклащаше тъм-ната му гри-ва и в сивата светлина на зората той се открояваше на ви-сокия бряг, огромен, с масивни плещи и туловище, разширяващо се постепенно към гърдите.

– На какво разстояние е? – попита Макомбър и вдиг-на пушката.

– Около седемдесет и пет ярда. Излезте и стреляйте.

– Не може ли да стрелям оттук?

– От кола по лъв не се стреля – прошепна му Уилсън на ухото. – Излезте. Няма да стои там цял ден.

Макомбър прекрачи дъгообразната извивка на ла-ма-ри-ната встрани от предната седалка, сложи крак на стъпало-то и слезе на земята. Лъвът, величествен и не-възмутим, продължаваше да гледа непознатия предмет, чиито очерта-ния неговите очи възприемаха като някакъв свръхносорог. Миризмата на човек не бе стигнала до него и той наблюда-ваше предмета, движейки бавно голямата си глава. Гледаше, не се боеше, а се двоумеше дали да слезе, за да пие от потока, докато отсреща стои онова „нещо“. Изведнъж видя, че от предмета се отделя човешка фигура, тогава обърна тежката си глава и се насочи към прикритието на дърветата, но в същия миг чу оглушителен трясък и почув-ства удара на 0,30-0,6-калибрения куршум със стомане-на ризница да се впива в хълбока му и да го пронизва през стомаха с внезапно, изгарящо и отвратително усещане. Ра-нен, натежал, с пъ-лен стомах, той се понесе на големите си лапи през дърветата към високата трева, когато втори гръм разцепи въздуха и мина край него. После се разнесе нов трясък, нещо го удари ниско в ребрата, мина през него, устата му се напълни с кървава пяна и той направи няколко скока към високата трева, където можеше да се притаи незабелязан, докато онова гърмящо нещо дой-де по-близо, за да се хвърли и разкъса чо-века, който го държеше.

Когато Макомбър слизаше от колата, той не мислеше какво изпитва лъвът. Бе наясно само, че ръцете му треперят – пристъпяйки напред, едва успяваше да застави краката си да се подчиняват. Бедрата му бяха като схванати, усещаше как мускулите му треперят. Вдигна карабината, прице-ли се в тила, там, където главата на лъва се съединяваше с гръбначния стълб, и натисна спусъка. Изстрел не последва, макар че едва не си счупи пръста от натискане. Тогава се досети, че не е дръпнал предпазителя, свали карабината, за да освободи спусъка, и направи още една вдървена крачка напред – лъвът видя фигурата му, отделила се от си-луета на колата, обърна се и започна да се отдалечава тичешком, Макомбър стреля и чу характерния звук „уънк“, който показваше, че куршумът е попаднал в целта, но лъ-вът продължи да тича. Макомбър стреля отново и всички видяха как куршумът вдигна фонтан от пръст зад бяга-щия лъв. Съобрази, че трябва да се мери по-ниско, стре-ля още веднъж, чу се как куршумът попадна в целта, но лъвът все така бягаше към високата трева и се скри, преди той да успее да върне напред ръкохватката на зат-вора.

Макомбър стоеше неподвижен, повдигаше му се, зареде-ният спрингфилд трепереше в ръцете му, а жена му и Робърт Уилсън бяха до него. Двамата туземци, носачи на пуш-ките, също се бяха приближили и говореха нещо на своя език вакамба.

– Ударих го – каза Макомбър. – Два пъти го ударих.

– Първия път в стомаха, втория – някъде отпред – уточни Уилсън без въодушевление. Туземците изглеждаха мно-го загрижени. Бяха се смълчали. – Може би сте го убили – продължи той. – Ще почакаме малко, а после ще отидем да видим.

– Защо?

– Ще го изчакаме да загуби сили и тогава ще го про-с-ледим.

– Аха – задоволи се да произнесе Макомбър.

– Лъвът е великолепен – продължи бодро Уилсън. – Но се завря на много лошо място.

– Защо да е лошо?

– Не можеш да го видиш, докато съвсем не се приближиш до него.

– Аха – повтори Макомбър.

– Да вървим – подкани го Уилсън. – Мемсахиб мо-же да остане тук, в колата. Ще разгледаме кървавите следи.

– Остани тук, Марго – обърна се Макомбър към же-на си. Устата му беше съвсем пресъхнала и говореше с усилие.

– Защо? – попита тя.

– Така – каза Уилсън. – Ще отидем да хвърлим един поглед – обясни й той. – Вие ще останете. Оттук ще виждате дори по-хубаво.

– Добре.

Уилсън се обърна към шофьора и заговори на суахали. Той кимна и каза:

– Да, бвана.

Спуснаха се по стръмния бряг, прекосиха потока, ка-терейки се от камък на камък, изкачиха се на отсрещния бряг, като се хващаха за провисналите корени, продължи-ха напред и стигнаха до мястото, откъдето лъвът бе побягнал след първия изстрел на Макомбър. По ниската трева се тъмнееха петна от кръв, които туземците посочваха със стръкчета трева. Следата водеше към дърветата край брега.

– Какво ще правим? – запита Макомбър.

– Нямаме голям избор – отвърна Уилсън. – Колата не може да премине тук. Брегът е доста стръмен. Ще го поизчакаме да изгуби сили и ще отидем двамата да го потър-сим.

– Не можем ли да запалим тревата?

– Зелена е още.

– А не може ли да изпратим викачи да го прогонят?

Уилсън го измери с поглед.

– Можем, разбира се – отговори той. – Но това значи да ги обречем на почти сигурна смърт. Знаем, че лъвът е ра-нен. Ако не беше ранен, можехме да го прогоним – щеше да избяга от шума, – но раненият лъв направо напада. Забелязваш го чак когато си до него. Така се снишава и може да се потули там, където дори не бихте допуснали, че би могъл да се скрие и заек. При такова положение няма как да изпратим туземците. Някой ще бъде разкъсан.

– А носачите на пушките?

– О, те ще дойдат с нас. Такова е тяхното шаури. Под-писали са договор за това. Но както виждате, не им е особено весело, нали?

– Не искам да отида там – каза Макомбър. Думите сами излязоха от устата му, преди да се усети какво казва.

– И аз не искам – отвърна развеселен Уилсън. – Но все пак няма друг изход. – След това размисли, погледна Макомбър и изведнъж забеляза, че той цял трепери и гле-да нещастно.

– Вие, разбира се, можете и да не дойдете. Затова ме наемат. Затова ми и плащат толкова пари.

– Искате да кажете, да отидете сам? Не можем ли да го оставим така?

Робърт Уилсън, погълнат досега изцяло от лъ-ва и от създалото се положение, не бе и помислил за Ма-комбър, макар да бе забелязал, че той нервничи, и извед-нъж се почувства като човек, който по погрешка е отворил чужда врата в хотел и е видял нещо срамно.

– Какво искате да кажете?

– Не може ли просто да го оставим?

– Как така? Да се залъгваме, че не сме го ра-нили?

– Не. Просто да се махаме.

– Не може така.

– Защо?

– Първо, защото ще се мъчи. И, второ, може някой случайно да се натъкне на него.

– Разбирам.

– Но вие съвсем не сте длъжен да идвате.

– Искам да дойда – каза Макомбър. – Но нали раз-бирате, достраша ме.

– Когато тръгнем, аз ще вървя напред – рече Уил-сън, – а Конгони ще търси следите. Вие стойте зад мен и малко встрани. Възможно е да заръмжи и да го чуем. Видим ли го, ще стреляме и двамата. Не се тревожете. Няма да ви оставя нито за миг. Всъщност май ще е най-добре да не идвате. Да, най-добре. Да бяхте се прехвърлили от-среща при мемсахиб, а аз ще свърша с него.

– Не, искам да дойда.

– Добре – съгласи се Уилсън. – Но ако не ви се идва, по-добре недейте. В края на краищата това е мое шаури.

– Искам да дойда – настоя Макомбър.

Двамата седнаха под едно дърво и запушиха.

– Докато чакаме, можете да отидете да поговорите с мемсахиб – предложи Уилсън.

– Не.

– Аз ще отида да й кажа да се запаси с търпение.

– Добре – съгласи се Макомбър. Седеше и се потеше под мишниците, устата му беше суха, в стомаха си усещаше празнота, щеше му се да има смелостта да каже на Уил-сън да отиде и довърши лъва без него. Не подозираше кол-ко много бе ядосан ловецът, задето не бе забелязал състоянието му по-рано, за да го изпрати обратно при жена му. Още седеше, когато той се върна.

– Донесох голямокалибрената ви пушка – каза. – Вземете! Смятам, че му дадохме достатъчно време. Да вър-вим!

Макомбър взе пушката, а Уилсън добави:

– Ще вървите зад мен, около пет ярда вдясно и ще пра-вите каквото ви казвам.

После се обърна на суахали към двамата туземци, които бяха мрачни като осъдени на смърт.

– Да вървим – нареди той.

– Може ли да пия малко вода? – запита Макомбър.

Уилсън се обърна към по-възрастния от двамата носачи, той откопча манерката, закачена на колана му, отвинти запу-шалката и я подаде на Макомбър, кой-то я пое: стори му се много тежка, а вълненият калъф – груб и влакнест на пипане. Надигна я да пие и се загледа – пред него бяха високите треви, зад тях – кло-нести дървета с широки, плоски корони. Насреща им подухваше ветрец и високата трева се полюшваше. Погледна туземеца и разбра, че и него го из-мъч-ва страх.

На трийсет и пет ярда от тях грамадният лъв дебнеше, снишен в тревата. Ушите му бяха присвити назад, лежеше неподвижен – само дългата му опашка, завършваща с че-рен кичур косми, нервно се повдигаше и отпускаше. Бе залегнал веднага щом стигна до това прикритие; гадеше му се от куршума, пронизал пълния му стомах, и губеше сили от раната в дробовете; при всяко издишване устата му се пълнеше с рядка, кървава пяна. Хълбоците му бяха горещи и мокри от пот, мухи бяха покрили дупчици-те, пробити от куршумите в жълто-кафявата му кожа, големите му жълти очи, присвити от омраза, гледаха право напред и примижаваха от болка, когато вдишваше, а нок-тите му се забиваха в меката пръст, изпечена от слънцето. Цялото му същество се съсредоточаваше: всичко в него – болка, гадене, омраза и сетните му сили – се мобилизираше, за да се устреми напред. Чуваше хората и из-чакваше, събираше всичките си сили и се готвеше да връх-лети върху им веднага щом навлязат във високата трева. Чу гласовете им и опашката му застина неподвижна, а когато те стигнаха до тревата, той хрипкаво изръмжа и се понесе напред.

Старият туземец, Конгони, вървеше пръв по кървавата диря, Уилсън държеше готова голямокалибрената си кара-бина и следеше всяко движение на тревата, вторият носач се взираше напред и се ослушваше, Макомбър пристъпяше зад Уилсън със заредена карабина; едва бяха навлезли в тре-вата и Макомбър чу задавеното от кръв, хрипкаво ръмжене и забеляза как нещо прошумолява и се стрелва през нея. Миг след това се усети, че бяга, бяга с всички си-ли, обезумял от страх, назад към открития бряг на потока. Чу характерния трясък „ка-ра-уонг“ на голямата карабина на Уилсън, след това – второ оглушително „ка-ра-уонг“. Обърна се и видя, че лъвът, обезобразен и страшен, поло-вината му глава едва ли не отнесена, пълзи към Уилсън, там, където започваше тревата, а човекът с червеното лице превърта ръкохватката на късата си грозна карабина, прицелва се внимателно – пламък от дулото, ново оглушител-но „ка-ра-уонг“, пълзящото, тежко и жълто туловище на лъва се вцепенява, голямата обезобразена глава клюмва напред и Макомбър, застанал сам на откритото, където бе избягал, със заредена карабина в ръка, под презрителните погледи на двама чернокожи и един бял, разбра, че лъвът е мъртъв. Приближи към Уилсън – високият му ръст сякаш сам по себе си крещящо обвинение срещу него, – а белият ловец го погледна и запита:

– Ще правите ли снимки?

– Не – отвърна той.

По пътя към колата не проговориха. След това Уилсън каза:

– Великолепен лъв, дявол да го вземе! Момчетата ще го одерат. А пък ние да поседим тук на сянка.

Уилсън седна отпред, а жената и Макомбър на зад-на-та седалка. Не се погледнаха ни веднъж. По едно време Макомбър се пресегна и взе ръката й, без да вдига очи към нея, но тя я отдръпна. Той погледна към отсрещ-ния бряг на потока, където туземците деряха лъва, и раз-бра, че тя е видяла всичко. Както седяха, жена му се наве-де напред и сложи ръка на рамото на Уилсън. Той се обър-на, а тя се наведе над нис-ката облегалка и го целуна в ус-тата.

– О, все пак!... – промълви Уилсън и бронзовото му лице стана още по-червено.

– Мистър Робърт Уилсън! – обяви тя. – Прекрасният червенолик Робърт Уилсън!

След това отново седна при Макомбър и се загледа към отвъдния бряг на потока, където лежеше лъвът: одраните му лапи стърчаха нагоре с очертани мускули и бели сухо-жилия, туземците сваляха кожата от издутия бял корем. Накрая носачите донесоха още мократа и тежка кожа, на-виха я, качиха се с нея отзад и колата потегли. До самия лагер не размениха ни дума повече.

Такава беше историята с лъва. Макомбър нямаше представа как-во бе чувствал лъвът, преди да се хвърли напред, нито когато връхлиташе и страшният двутонен удар на караби-ната с калибър 0,505 попадна в устата му почти от упор, не знаеше каква сила го бе тласкала напред и след ка-то втората оглушителна екс-плозия пречупи кръста му и въ-преки това той про-дъл-жи да пълзи към гърмящия, оглуши-телен предмет, който го убиваше. Уилсън донякъде разби-раше това и го бе изразил само с думите: „Великолепен лъв, дя-вол да го вземе!“ – но Макомбър не бе наясно как Уил-сън приема нещата. Не знаеше как ги приема и жена му – зна-еше само, че не съществува вече за нея. Явно – беше решила.

Тя и по-рано беше вземала такива решения, но те никога не траеха дълго. Той беше много богат, щеше да стане още по-богат и бе убеден, че сега вече тя ни-кога няма да го на-пусне. Това беше едно от малкото неща, които със сигур-ност знаеше. Освен него знае-ше доста и за мото-циклетите – те бяха първото му увлечение, – за колите, за лова на диви патици, за ри-болова – пъстърва, сьомга и дълбоководни морски риби, – за половия въпрос, благода-рение на книгите, многото, твърде многото книги, за тени-са, за кучетата – от коне почти не разбираше, – знаеше как да си пази парите, изобщо знаеше повечето неща, с които неговият свят живееше, плюс това, че жена му няма да го остави. Някога тя беше много красива и тук, в Африка, все още минаваше за голяма красавица, но не и в Щатите, та-ка че не можеше да го остави и да се нареди по-добре: тя знаеше това, знаеше го и той. Пропуснала беше възможно-стта да го остави и той бе наясно. Ако беше по-умел с же-ните, вероятно би започнала да се безпокои, че той може да си намери нова и красива съпруга, но тя го познаваше достатъчно добре, затова и бе спокойна за него. Освен това той беше винаги много толерантен – може би най-приятната му черта, стига да не беше и най-от-блъск-ващата.

Общо взето, Макомбър бяха известни като сравнително щастли-ва брачна двойка, една от онези, за които често се говори, че ще скъсат, но никога не скъс-ваха и – както се бе изразил репортер от светската хроника – към своя роман, при-цел на много завист и устоял на годините, те прибавяха еле-мент на приключение с едно сафари в страната, известна под названието Тъмните африкански дебри, дока-то хора като Мартин Джонсън я осветиха на безброй среб-ристи екрани и показаха как се ходи на лов за стария Симба – лъва, за биволи, за слона Тембо, как се събират екземпляри за естественоисторическия музей. Същият репор-тер най-малко три пъти досега бе съобщавал, че са пред скъсване, и наистина така беше. Те обаче винаги закърпваха не-щата. Съюзът им бе на здрава основа. Марго беше твърде красива, за да поиска Макомбър развод, а той има-ше твърде много пари, за да се реши тя да го остави.

Беше вече три часът след полунощ и Франсис Макомбър, заспал едва когато престана да мисли за лъва, после се разсъни и отново заспа, изведнъж се събуди, измъчван от кошмар: присъни му се лъвът, с окър-ва-вена глава, надвесен над него. Заслушан в удари-те на сърцето си, той разбра, че леглото на жена му е праз--но. След откритието остана буден два часа.

Накрая жена му влезе в палатката, вдигна москитовата мрежа над леглото си и се сгуши удобно.

– Къде беше? – запита Макомбър в тъмното.

– Неllо! – каза тя. – Не спиш ли?

– Къде беше?

– Просто излязох навън да подишам чист въздух.

– Чист въздух! По дяволите!

– А какво искаш да ти кажа, дарлинг?

– Къде беше?

– Навън да подишам чист въздух.

– Това ли е новият термин? Ти си кучка!

– А ти – страхливец.

– Добре – каза той. – Има ли някакво значение?

– За мен – никакво. Но, моля те, да не говорим за то-ва, много ми се спи.

– Мислиш, че всичко ще търпя.

– Да, мисля, сладкия ми.

– Грешиш, няма!

– Моля те, дарлинг, стига сме говорили. Много ми се спи.

– Бяхме се разбрали това повече да не се повта-ря. Ти обеща, че повече няма.

– А сега има – отвърна тя мило.

– Ти каза, че ако дойдем тук, това вече няма да се пов-таря. Ти обеща.

– Обещах, дарлинг. И смятах, че така ще бъде. Но вче-рашният ден провали цялото пътешествие. Има ли смисъл да го обсъждаме?

– Щом държиш коз в ръцете си, не губиш време, нали?

– Моля те, стига сме говорили. Много ми се спи.

– Аз ще говоря.

– Добре. Извинявай, но аз ще спя. – И тя заспа.

Преди разсъмване тримата седнаха да закусят и Франсис Макомбър откри, че между многото мъже, които мрази, най-омразен му е Робърт Уилсън.

– Добре ли спахте? – запита Уилсън с гърления си глас, пълнейки лулата си.

– А вие?

– Отлично – отвърна белият ловец.

„Свиня такава – каза си Макомбър, – нахална свиня.“ – „Значи, го е събудила, когато се е прибрала – реши Уилсън, разглеждайки и двамата с равнодушните си сту-дени очи. – Защо не държи жена си по-изкъсо? Да не ме ми-сли за светец, дявол да го вземе? Да я държи по-здраво. Сам си е виновен.“

– Как мислите, дали ще намерим биволи? – попита Марго, като отмести настрани подноса с кайсии.

– Вероятно да – отвърна й Уилсън и се усмихна. – Защо не останете в лагера?

– За нищо на света! – възрази тя.

– Защо не й заповядате да остане в лагера? – обърна се Уилсън към Макомбър.

– Вие й заповядайте – хладно подхвърли Макомбър.

– Хайде, без заповеди и – като се обърна към Маком-бър – без глупости, Франсис – каза Марго мило.

– Готови ли сте да тръгваме? – запита Макомбър.

– Когато кажете – отвърна Уилсън. – Искате ли и мемсахиб да дойде?

– Има ли някакво значение дали искам, или не?

„По дяволите – мислеше Робърт. – Става адски не-приятно. Значи така ще върви отсега нататък. Щом като е така – добре.“

– Няма значение – каза той.

– Не предпочитате ли да останете с нея в лагера, а аз да отида на лов за биволи? – запита Макомбър.

– Не, не мога – отговори Уилсън. – На ваше място не бих дрънкал глупости.

– Не дрънкам. Отвращавам се.

– Неприятна дума – „отвращавам се“.

– Франсис, моля те, постарай се да говориш разумно – подчерта жена му.

– Говоря съвсем разумно, дявол да го вземе. Яли ли сте някога такива блудкави гадости?

– Искате да кажете, че храната е лоша? – запита невъзмутимо Уилсън.

– Не по-лоша от всичко останало.

– Овладейте се! – каза Уилсън все така невъзмутим. – Един от туземците разбира малко английски.

– Да върви по дяволите!

Уилсън стана и се отдалечи с лулата в уста, след това каза няколко думи на суахали на един от туземците, който го чакаше. Макомбър и жена му останаха на масата. Той се бе загледал в чашата си с кафе.

– Направиш ли скандал, ще те напусна, дарлинг – произнесе Марго спокойно.

– Не, няма да ме напуснеш.

– Опитай и ще видиш.

– Няма да ме напуснеш.

– Добре – каза тя. – Няма да те напусна и ти ще се държиш прилично.

– Аз да се държа прилично? Как можа да го кажеш? Прилично!

– Да, прилично.

– А защо ти не се държиш прилично?

– Дълго време се опитвах. Твърде дълго време.

– Мразя този червендалест шопар – каза Макомбър. – Не мога да го гледам.

– Всъщност е много мил.

– Затваряй си устата! – почти изкрещя Макомбър.

В същия миг колата пристигна и спря пред палатката, където се хранеха. Шофьорът и двамата туземци – носачи на пушките, слязоха. Уилсън също се приближи и погледна двамата съпрузи, седнали на масата.

– Ще вървим ли на лов?

– Да – отвърна Макомбър и стана. – Тръгваме.

– Няма да е лошо да си вземете пуловер. В колата ду-ха – посъветва го Уилсън.

– Аз ще си взема коженото яке – обади се Марго.

– Туземецът го взе – спря я Уилсън.

Той седна отпред при шофьора, а Франсис Макомбър и жена му мълчаливо заеха местата си на задната седалка.

„Дано на този глупак не му хрумне да ме застреля в тила– помисли си Уилсън. – Жените са невероятно главоболие на сафари.“


В сивата светлина на утрото колата бавно се спусна към чакълестия брод, след това запълзя нагоре по стръмния бряг, където предния ден Уилсън бе наредил да проправят път, за да излязат на хълмистата равнина отвъд, осеяна тук-там с дървета като парк.

„Хубаво утро“ – мислеше си Уилсън. Беше паднала обилна роса, колелата газеха тревата и ниските храсти, усе-щаше се дъхът на полегналата зеленина. Ухаеше сякаш на дъхава върбинка и той се радваше на ранното утро и све-жата роса, на смачканата папрат и дървесните стволове, ко-ито се чернееха в леката утринна мъгла, а колата вървеше без път между разпръснатите дървета. Двамата бяха вече излезли от главата му и той мислеше за предстоящия лов. Биволите, които искаше да намерят, през деня се криеха в блатист гъсталак, където беше невъзможно да се стреля, ала нощем излизаха на паша из поляните и ако успееха с колата да им отрежат пътя към блатото, Макомбър би мо-гъл да стреля на открито. Не искаше да ходи с Макомбър за биволи в гъсталаците. Не искаше да ходи на лов с Ма-комбър нито за биволи, нито за каквото й да било друго, но беше ловец професионалист и му се случваше да има работа с какви ли не чудаци. Ако днес сполучат да ударят биволи, остава им само ловът на носорози – тогава този нещастник щеше да приключи с опасните си развлечения и нещата може би ще се оправят. Няма да се заплита повече с тази жена и Макомбър ще забрави станалото. Както из-глежда, не му се случваше за първи път. Нещастник. Си-гурно се бе научил да преглъща подобни неща. Всъщност ни-кой не му бе крив, грешката си беше негова.

А той, Робърт Уилсън, когато тръгваше на сафари, взе-маше походно легло за двама – малко ли случаи сами се предлагаха. Ловните експедиции, които устройваше, бяха за определени клиенти – висшето общество от различни стра-ни, нашумели имена и любители на развлечения, – жените им смятаха, че не са прекарали пълноценно и са ощетени, ако не споделят двойното легло на белия ловец. Когато бя-ха далеч от него, той ги презираше, въпреки че в момента някои доста му харесваха. Така или иначе, от тях си вадеше хляба и докато му плащаха, мерилото им за нещата беше и негово.

Всичко мереше с техния аршин, с изключение на лова. Имаше си свои схващания как трябва да се убиват животни и те бяха длъжни да се съобразяват с тях или да си намерят друг водач на експедиции. Знае-ше, че всички го уважават за това. Все пак този Макомбър беше голям чу-дак. Наистина голям чудак. А жена му? Е, да, жена му! Хм, жена му. Ясно, на тази история ще сложи край.

Извърна се и косо погледна двамата. Макомбър седеше мрачен и зъл. Днес тя изглеждаше по-млада, по-невинна и свежа, не толкова като професионална красавица. „Бог знае какво й се върти в главата – помисли Уилсън. – Миналата нощ тя не говори много. Освен това приятно бе да я гледаш.“

Колата превали леко възвишение, продължи пътя си между дърветата, навлезе в открита равнина, подобна на прерия, и започна да я обхожда отстрани, под прикри-тието на дърветата; шофьорът караше бавно, а очите на Уилсън шареха по отсрещния край на тревистото простран-ство. Каза на шофьора да спре и огледа мястото с бинокъл. След това му даде знак да продължи и той бавно подкара колата, стараейки се да избягва ямите и местата, изровени от дивите свине. Както се взираше в далечината, Уил-сън изведнъж се обърна и посочи:

– Ето ги там!

Белият ловец бързо заговори на шофьора на суахали, колата заподскача напред, а Макомбър, вперил очи ната-тък, където сочеше Уилсън, видя три едри, черни животни, тромави и с почти цилиндрични туловища, подобни на го-леми черни цистерни, които прекосяваха в галоп срещупо-ложния край на равнината. Тичаха вдървено, със сковани вратове и туловища и над проточените напред, неподвижно застинали глави той различи рогата им – широки, чер-ни и леко закривени.

– Три стари мъжкара – поясни Уилсън. – Ще им пресечем пътя, преди да стигнат блатото.

Колата летеше с четирийсет и пет мили в час през от-критата равнина и пред очите на Макомбър биволите ста-ваха все по-големи и по-големи, докато започна да раз-личава сивото, безкосмено туловище на един едър бивол, покрито с парчета изсъхнала кал: вратът му се сливаше с плешките, рогата му бяха черни и лъскави; животното ти-чаше малко след другите две, които се носеха едно подир друго с равномерни, устремни скокове, после колата се заклати, сякаш бе вървяла по шосе и сега бе излязла от него; те се приближиха още повече и той ясно видя туло-вището на бивола, който бягаше с плавни и дълги скокове, прашния гръб, покрит с редки косми, широкия челен израс-тък, откъдето започваха рогата, издадената напред широконоздра муцуна и в мига, в който вдигна карабината, Уил-сън изкрещя: „Не от колата, глупчо!“ Той не изпитваше страх, само омраза към Уилсън; в същия миг туземецът на кормилото натисна спирачките, колата се плъзна напред, понесе се странично, колелата заораха и Уилсън скочи от едната страна, той – от другата, политна, когато краката му докоснаха земята, все още бягаща назад, и миг след това вече стреляше по отдалечаващия се бивол, чуваше ха-рактерния звук на куршумите, попадащи на месо; из-празни целия пълнител, а биволът продължи да се отдале-чава, накрая се сети да стреля по-напред, в плешката, и до-като зареждаше карабината, биволът падна. Падна на колене и започна да мята голямата си глава, а Маком-бър, виждайки, че другите две животни продължават да тичат, стреля срещу първото и го удари. Той стреля отново, не улучи, чу оглушителното „ка-ра-уонг“ на Уилсъновата караби-на и видя как първият бивол се строполи с муцуната напред.

– А сега третия – каза Уилсън. – Това се казва стрел-ба!

Но последният бивол се отдалечаваше със същата отме-рена крачка; Макомбър не улучи, куршумът заора в пръст-та, Уилсън също не улучи и от попадението му изригна фон-тан прах и пясък, след това извика: „Да вървим! Прекалено далече е.“ Сграбчи го за ръката, двамата увиснаха на стъпалата, колата се заклати по неравната земя и започна да настига бивола, който тичаше все така равномерно в права линия, с устремни скокове и вдървен врат.

Настигнаха го. Макомбър изхвърли гилзата и зареди карабината, пълнителят засече, той го оправи и когато поч-ти се изравниха с бивола, Уилсън изкрещя: „Стой!“ Кола-та така се занесе, че едва не се обър-наха; Макомбър скочи и успя да запази равновесие, блъсна затвора напред и стре-ля, като се прицели въз-можно по-напред, в подскачащия, закръглен черен гръб, прицели се и стреля пак и пак, и пак и всички куршуми попадаха в бивола без вся-какъв видим ефект. Тогава стреля Уилсън, трясъкът го оглуши и той ви-дя, че биволът залитна. Макомбър стреля отново, при-целвайки се внимателно, и животното падна на колене.

– Добре се справихте – каза Уилсън. – Блестящо. Три наведнъж.

Макомбър бе опиянен от щастие.

– Колко пъти стреляхте? – запита той.

– Само три пъти – отвърна Уилсън. – Вие убихте пър-вия бивол. Най-големия. Аз ви помогнах да до-вършите дру-гите два. Боях се да не влязат в блатото. Но вие ги убихте. Аз само помогнах. Стреляхте отлично.

– Да отидем в колата – каза Макомбър. – Искам да пийна една глътка.

– Най-напред да довършим този бивол – спря го Уил-сън. Биволът бе на колене, мяташе яростно глава и когато с очичките си ги видя да се приближават, зарева от гняв.

– Внимавайте да не се изправи – предупреди Уилсън. – Минете малко встрани и стреляйте във врата, точно зад ухо-то.

Макомбър внимателно се прицели в средата на огром-ния, гърчещ се от ярост врат и натисна спусъка. Главата клюмна напред.

– Готово – установи Уилсън. – Точно в гръбначния стълб. Ужасни са наглед, нали?

– Да вървим да пийнем – каза Макомбър. Никога през живота си не се беше чувствал така добре.

В колата седеше, силно пребледняла, жената на Маком-бър.

– Ти беше изумителен, дарлинг – рече тя на Маком-бър. – Какво лудешко надбягване!

– Страшно ли беше? – попита я Уилсън.

– Ужасно. Никога през живота си не съм изпитвала та-къв страх.

– Да пийнем всички – предложи Макомбър.

– Непременно – подкрепи го Уилсън. – Най-напред мемсахиб. – Тя отпи от неразреденото уиски в плоската бу-тилка, преглътна и потрепери. След това подаде бутилката на Макомбър, който на свой ред я даде на Уилсън.

– Какво напрежение за нервите – каза тя. – Ужасно ме заболя глава. Не знаех, че е разрешено да се стреля по тях от кола.

– Никой не е стрелял от никакви коли – заяви Уил-сън хладно.

– Исках да кажа, да се преследват с кола.

– Обикновено това не е прието – каза Уилсън. – Но нямах чувството, че вършим нещо недостойно за истинския спортист. Да се носиш с кола из равнина, осеяна с дупки и други препятствия, е по-опасно, отколкото да ловуваш пешком. След всеки изстрел биволите можеха да се хвърлят срещу нас. Беше напълно възможно. Все пак по-добре не казвайте на никого. Това е забранено, ако имате предвид тази страна на въпроса.

– Струва ми се абсолютно нечестно – каза Марго – да гониш с кола тези тромави и беззащитни животни.

– Наистина ли?

– Какво би станало, ако научат в Найроби?

– Първо ще ми отнемат разрешителното. Разбира се, ще има и други неприятности – отвърна Уилсън и отпи от бу-тилката. – Ще остана без работа.

– Наистина ли?

– Да, наистина.

– Ето – каза Макомбър и за първи път този ден се ус-михна. – Сега и вие сте в ръцете й.

– Ти винаги умееш да виждаш нещата откъм забавната им страна – обърна се Марго към мъжа си. Уил-сън ги из-гледа. „Когато мъжът е глупак, а жената развратница – помисли си той, – какви ли трябва да бъдат децата?“ Но вместо това каза: – Забелязахте ли, че по пътя сме изгубили един от носачите?

– Боже мой, не – извика Макомбър.

– Ето го, идва – посочи го Уилсън. – Нищо му няма. Си-гурно е паднал от колата, когато оставихме първия бивол.

По-възрастният от носачите се приближаваше, накуцвайки: беше с плетена шапчица, възжълто яке, къси панта-лони, сандали с гумени подметки, видът му бе мрачен, по ли-цето му се бе изписало отвращение. Приближавайки се, той извика на Уилсън нещо на суа-хали и всички видяха, че ли-цето на белия ловец се промени.

– Какво каза? – запита Марго.

– Каза, че първият бивол се изправил на крака и се скрил в гъсталака – отговори Уилсън безизразно.

– О! – въздъхна Макомбър вяло.

– Значи, ще стане както с лъва – подхвърли Марго, изпъл-нена с нетърпение.

– Съвсем няма да стане както с лъва, дявол го взел – отвърна Уилсън. – Ще пиете ли още, Макомбър?

– Да, благодаря – каза Макомбър. Бе очаквал да се възвърне чувството, обзело го при срещата с лъва, но това не стана. За първи път през живота си не изпитваше ни капка страх. Вместо уплашен се чувстваше тъй, сякаш летеше.

– Да отидем да видим какво става с втория бивол – предложи Уилсън. – Ще кажа на шофьора да закара кола-та на сянка.

– Какво смятате да правите? – обърна се Маргарет към Макомбър.

– Ще отидем да видим какво става с бивола – от-вър-на Уилсън.

– И аз идвам.

– Елате.

Тримата се запътиха към втория бивол, който се чернее-ше като тъмна маса на откритото пространство, отпуснал на тревата широкорогата си глава.

– Главата му е много хубава – отбеляза Уилсън. – Раз-стоянието между рогата е почти петдесет инча.

Макомбър го гледаше възхитен.

– Има отвратителен вид – обади се Марго. – Няма ли да се върнем под сянката?

– Разбира се – отговори Уилсън. – Погледнете – обър-на се той към Макомбър и посочи е ръка. – Виждате ли онези храсталаци?

– Да.

– Там се е скрил първият бивол. Носачът каза, че ко-гато паднал от колата, биволът лежал на земята. Носачът гледал как другите два бивола се отдалечават и ние след тях. После обърнал глава, видял, че биволът се е изпра-вил на крака и го гледа. Тогава побягнал с все сили, а би-волът бавно се отдалечил и навлязъл в гъстака.

– Можем ли да го проследим още сега? – нетърпеливо запита Ма-комбър.

Уилсън го погледна изпитателно. „Наистина е странен – помисли си той. – Вчера трепереше като лист, а днес око-то му не мигва.“

– Не, ще му дадем малко време.

– Моля ви, нека да отидем на сянка – каза Марго. Бе-ше пребледняла и изглеждаше зле.

Те се насочиха към колата, спряна под едно самотно клонесто дърво, и седнаха вътре.

– Възможно е да е умрял – отбеляза Уилсън. – След малко ще отидем да проверим.

Макомбър изпитваше безумно и безпричинно щастие, не-познато досега.

– Какво надбягване! – каза той. – Никога досега не съм изпитвал такова чувство. Чудесно беше, нали, Марго?

– Беше отвратително.

– Защо?

– Отвратително беше – настоя тя ожесточено. – Не мо-жех да го понасям.

– Знаете ли, струва ми се, че вече нищо не може да ме уплаши – обърна се Макомбър към Уилсън. – Нещо стана с мен, когато забелязахме биволите и се понесохме към тях. Сякаш се отприщи бент. Беше истинско удоволствие.

– Полезно е за черния дроб – каза Уилсън. – Какво ли не се случва с хората.

Макомбър сияеше.

– Наистина нещо стана с мен – повтори той. – Чувст-вам се друг човек.

Жена му не каза нищо, само го изгледа особено. Беше се отпуснала назад, а Макомбър, седнал на крайчеца на седалката, се бе навел към Уилсън, който, за да му отго-варя, се бе извърнал надвесен над предната облегалка.

– Знаете ли, ще ми се още веднъж да си опитам късме-та срещу лъв – заяви Макомбър. – Наистина вече не се боя от тях. В края на краищата какво могат да ти напра-вят?

– Точно така – съгласи се Уилсън. – Най-много да те разкъсат. Как го беше казал Шекспир? Хубава мисъл бе-ше. Чудесна! Да видя дали ще мога да си спомня. Имах нави-ка да си я повтарям наум. Беше нещо такова:

„Честна дума, не ме е грижа; човек умира сал веднъж; всички дължим Богу една смърт и каквото ще да става – оня, който умре таз година, е с чисти сметки за догодина.“

Бе много смутен, изказал бе нещо, станало принцип в неговия живот, но винаги беше вълнуващо да види как някой мъж става пълнолетен пред очите му. Това не бе въпрос на години, нямаше нищо общо с двайсет и първия рожден ден. Промяната в Макомбър се дължеше на едно особено стечение на обстоятелствата при лова, на това, че трябваше да се действа незабавно и нямаше време за предварителен страх, но както и да е: важното беше, че ста-налото е безспорно. „Виж го ти какъв е сега – мислеше си Уил-сън. – Причината е, че някои от тях толкова дълго остават момчета. Понякога цял живот. И на пет-десет години запазват младежките си фигури. Прословутите американски мъже-момчета. Ей богу, странен народ.“ Но този Макомбър сега му се нравеше. Чудак. Вероятно отсе-га нататък нямаше да позволява и рога да му слагат. Е, добре, това съвсем не беше лошо. Съвсем не беше лошо, дявол да го вземе. Нещастникът, сигурно цял живот се бе-ше страхувал. Как е започнало – нямаше как да се каже. Но сега – край. С биволите не бе имал време да се уплаши. Пък беше и ядосан. При това в кола. В колата се чувст-ваше в стихията си. Отсега нататък окото му няма да миг-не. Виж-дал бе същото на война. То променяше човек по-ве-че, отколкото загубата на девствеността. Страхът изчезва-ше като опериран. На негово място израстваше нещо дру-го. Най-важното в един мъж. Онова, кое-то го правеше да бъде мъж. И жените го усещаха. Липсата на този проклет страх.

Свита в ъгъла, Маргарет Макомбър ги гледаше. Уил-сън бе същият както по-рано. Виждаше го такъв, какъвто го бе видяла предния ден, когато разбра в какво е блестящ. Ала Франсис Макомбър беще променен, тя виждаше и това.

– Чувствате ли се щастлив от това, което предстои да стане? – запита Макомбър, който все още изследваше новото си съкровище.

– Не е прието да се говори така – отвърна Уилсън, за-гледан в лицето на събеседника си. – Много по-модно е да се изтъква страхът. Освен това не забравяйте, че и в бъдеще ще изпитвате страх, и то неведнъж.

– Но чувствате ли се щастлив, когато ви предстои да действате?

– Да – призна Уилсън. – Но стига. По-добре е да не се говори за това. Многото приказки убиват всичко. Предъвкваш ли дълго нещо, не ти остава никакво удоволствие.

– И двамата дрънкате глупости – обади се Марго. – Гонихте с кола беззащитни животни и сега си въобразявате, че сте герои.

– Моля да ме извините – каза Уилсън. – Наистина, раздрънках се.

„Ето, тя усеща и вече се чувства несигурна“ – помисли си той.

– Като не разбираш за какво говорим, защо се месиш? – обърна се Макомбър към жена си.

– Съвсем ненадейно стана ужасно храбър – отговори тя презрително, но сякаш й липсваше увереност. Боеше се от нещо.

Макомбър се засмя непринудено и открито.

– Да, представи си – отвърна той. – Наистина станах.

– Не е ли малко късно? – отбеляза Марго с горчивина. Защото години наред бе правила всичко по силите си и никой не бе виновен за сегашния им живот.

– За мен – не – заяви Макомбър. Марго не каза ни-що, само се сви в ъгъла.

– Как мислите, време ли е вече? – обърна се бодро Макомбър към Уилсън.

– Можем да отидем да видим – каза Уилсън. – Имате ли още патрони?

– Носачът има.

Уилсън извика нещо на суахали и по-възрастният туземец, който дереше една от главите, се изправи, извади от джоба си кутийка с патрони и ги донесе на Макомбър. Той зареди пълнителя и сложи останалите в джоба си.

– Няма да е лошо да стреляте със спрингфилда – по-съветва го Уилсън. – Свикнали сте с него. Манлихера ще оставим в колата при мемсахиб. Туземецът ще носи голямокалибрената ви пушка. Аз пък вземам този дя-волски топ. Но първо да ви кажа две думи за биволите. – Едва сега предупреждаваше Макомбър, защото не искаше да го плаши предварително. – Когато биволът напада, не свежда главата си, а я държи протегната напред. Израстъкът в основата на рогата прикрива челото му, така че да се стреля в черепа няма смисъл. Единственият възможен изстрел е право в муцуната. Може да се стреля и в гърдите или пък, ако сте встрани от него, в тила или в плешката. Доста е трудно да се довърши ранен бивол. Не опитвайте никакви фокуси! Избирате най-лесния изстрел. Впрочем туземците вече одраха главата. Тръгваме ли?

Той извика двамата носачи, които се приближиха, изтривайки ръцете си, и по-възрастният се качи отзад в колата.

– Ще вземем само Конгони – каза Уилсън. – Другият може да остане тук да отпъжда лешоядите.

Когато колата запълзя през откритото пространство към зеленината и храсталаците, проточили се от двете страни на коритото на сухия поток, който прорязваше равнината, Макомбър пак усети, че сърцето му започва да бие, а устата му пресъхва, но този път това беше от възбуда, а не от страх.

– Ето къде е влязъл – обади се Уилсън. След това се обър--на към носача на суахали: – Следвай кървавата диря!

Колата бе обърната странично към гъстака. Макомбър, Уилсън и туземецът слязоха. Макомбър се обърна и видя, че жена му го гледа, а карабината е до нея. Той й махна, но тя не му отвърна.

Растителността пред тях беше много гъста, а почвата суха. Възрастният туземец се обливаше в пот, Уилсън бе нахлупил шапката над очите си и Макомбър виждаше чер-вения му врат право пред себе си. Изведнъж туземецът се извърна към Уилсън, каза нещо на суахали и изтича напред.

– Той е свършил. Добре се проявихте – отсъди Уилсън, обърна се да стисне ръката на Макомбър и в момента, когато те, засмени, се ръкуваха, туземецът диво закрещя, те видяха, че той с рамо си пробива път през храстите и се движи странично, бърз като краб, а зад него бе биволът – с издути ноздри, стиснал здраво челюсти, окървавен, изпъ-нал напред тежката си глава, вперил в тях налетите си с кръв очи. Уилсън, който беше отпред, коленичи и стреля, Макомбър също натисна спусъка, не чу изстрел, защото той се сля с оглушителния трясък на Уилсъновата пушка, видя как главата на бивола подскочи и от роговия израстък на челото се разлетяха парчета, стреля още веднъж – пра-во в широките ноздри, – видя, че рогата пак трепнаха и встрани политат откъртени парчета, не виждаше вече Уилсън пред себе си, прицели се внимателно и стреля отно-во, биволът вече връхлиташе върху него с цялата си маса, пушката му беше на едно равнище с приближаващата се глава и проточената напред муцуна; той видя злите очички, рогата започнаха да се свеждат надолу и в същия миг усети как внезапно пареща, ослепителна светкавица експлодира в главата му и това бе последното нещо, кое-то почувства.

Уилсън беше отскочил встрани, за да стреля в плешката. Макомбър бе останал прав и стреляше право в муцуната, всеки път куршумът попадаше малко по-високо, отколкото трябва – в тежките рога, които се цепеха и дробяха като плочест покрив, а мисис Макомбър стреля срещу бивола от колата с 6,5-милимет-ровия манлихер в момента, когато й се стори, че още миг – той ще намушка Макомбър, и за-стреля мъжа си. Куршумът попадна в черепа, два инча над тила и малко встрани.

Франсис Макомбър лежеше ничком, едва на два ярда от бивола, проснал се по хълбок, жена му, ко-леничила, се навеждаше над него, а до нея бе Уилсън.

– Смятам, че е по-добре да не го обръщаме – каза Уилсън.

Жената плачеше истерично.

– По-добре се върнете в колата. Къде е пушката?

Тя поклати глава, лицето й бе сгърчено в гримаса. Ту-земецът вдигна пушката от земята.

– Остави я както беше – заповяда Уилсън. След това добави: – Иди да доведеш Абдула за свидетел как е ста-нала злополуката.

Той коленичи, извади от джоба си носна кърпичка и по-кри с нея ниско подстриганата глава на Франсис Маком-бър. Сухата рохкава земя попиваше бързо кръвта.

Уилсън се изправи и видя пред себе си бивола, проснат по хълбок; краката му бяха изпънати, а между редките кос-ми по корема му пълзяха кърлежи. „Хубав бивол – авто-матично отбеляза мозъкът му. – Разстояние между рогата – най-малко петдесет инча. Дори повече.“ Подвикна към шофьора, нареди му да покрие мъртвия с одеяло и да остане до него. После се запъти към колата, къде-то жената плачеше, свита в ъгъла.

– Постъпихте чудесно – рече той с безизразен глас. – Мъжът ви наистина щеше да ви напусне.

– Престанете! – каза тя.

– Разбира се, станалото е злополука. Ясно ми е.

– Престанете!

– Не се тревожете – продължи той. – Ще има извест-ни неприятности, но сега ще наредя да направят снимки, които ще бъдат много полезни при следствието. Освен това носачите и шофьорът също ще дадат показания. Няма от какво да се боите.

– Престанете!

– Чака ни работа! Трябва да изпратя камион към езерото, за да извикат по радиото самолет, който ще отведе трима ни в Найроби. Всъщност защо не го отровихте? В Англия така правят.

– Престанете! Престанете! Престанете! – закрещя же-ната.

Уилсън я изгледа с равнодушните си сини очи.

– Повече няма. Бях леко ядосан. Мъжът ви бе започ-нал да ми харесва.

– О, моля ви, престанете. Моля ви, моля ви, преста-нете.

– Така може – съгласи се Уилсън. – Щом казвате „мо--ля ви“ – преставам.


СТОЛИЦАТА НА СВЕТА

Мадрид е пълен с момчета на име Пако, умалително на Франциско. Дори се разказва анекдот, че един баща пристигнал в града и пуснал съобщение в рубриката за лични обяви на „Ел Либерал“: ПАКО, ЕЛА ДА СЕ СРЕЩНЕМ ПРЕД ХОТЕЛ „МОНТАНА“ ПО ОБЕД ВЪВ ВТОРНИК. ВСИЧКО СЪМ ПРОСТИЛ. ТАТКО. Наложило се да повикат гвардейски отряди, за да разпръснат събралите се повече от осемстотин души, явили се в отговор на повикването. Но този Пако, който седеше на масата в пансиона „Луарка“, нямаше баща, който да му прости. Двете му по-големи сестри бяха камериерки в пансиона и бяха намерили тази работа благодарение на друга камериерка от тяхното село, която бе доказала, че е работлива и честна, и така бе създала добро име на селото си и на неговите жители. Та сестрите платиха билета му до Мадрид и му намериха работа като помощник-сервитьор. Селото им беше в област Естрамадура, където животът бе крайно примитивен, храна почти нямаше, удобствата от какъвто и да е характер бяха непознати и той, откакто се помнеше, работеше.

Пако беше добре сложен, с много черна къдрава ко-са, добри зъби и кожа, на която сестрите му отдавна завиждаха. На всичкото отгоре се усмихваше искрено и с готовност. Беше пъргав, трудеше се съвестно и много обичаше сестрите си, които бяха хубавки и простодушни. В Мадрид му харесваше – не бе и подозирал, че съществува такова място под слънцето, работата под ярките светлини му допадаше, спеше на чисти чаршафи, носеше вечерно облекло, да не говорим, че в кухнята имаше храна до насита. С две думи всичко му се струваше романтично и красиво.

В пансиона „Луарка“ живееха обикновено от осем до дванайсетина души, които се хранеха в трапезарията, но за Пако, най-младия от тримата келнери, съществуваха единствено бикоборците.

В пансиона отсядаха второразредни матадори, тъй като сградата бе на удобно място на Кале Сан Джеронимо, храната – превъзходна, а цените – ниски. За бикоборците е важно да демонстрират достойнство – не богатство, но поне благоприличие, тъй като достойнството се нарежда малко над куража в класация-та на най-уважаваните качества в държава като Испания. Ето защо бикоборците не напускаха пансиона „Луарка“, докато не останат и без една песета. Не се е чувало някой да напусне „Луарка“ за по-добър и по-скъп хотел. Второразредните бикоборци никога не се нареждат сред тези от първи разряд. Излизането от „Луарка“ ставаше бързо, тъй като всеки можеше да стои там, докато плаща сметките си, макар и частично, а и управителката не предупреждаваше госта да напусне, докато не се увери, че финансовото му положение наистина е безнадеждно.

По това време пансиона обитаваха трима пълноправни матадори, двама много добри пикадори1 и един превъзходен бандерилеро.2 „Луарка“ бе луксозно място за пикадорите и бандерилерите, които заедно със семействата си от Севиля се нуждаеха от квартири в Мадрид за пролетния сезон. Получаваха добро заплащане за срока, за който бяха наети на твърд договор, и тези второстепенни участници в борбата с бикове понякога за един сезон спечелваха повече пари от самите матадори. От тримата матадори, които имаха стаи в пансиона, единият беше болен, но полагаше големи усилия да го скрие, вторият все още се считаше за ново име в спорта, а третият бе най-обикновен бъзльо.

Този последният бе някога изключително смел и особено сръчен, преди още през първия си сезон на пълноправен матадор да получи особено тежко пробождане в долната част на корема. В поведението му на арената още личаха елегантните му пируети и движения от първите дни на успеха. Държеше се прекалено жизнерадостно, не спираше да се смее, често без всякакъв повод. Някога, когато беше на върха на славата си, все устройваше шеги на другите, но вече се бе отказал. Сигурен знак, че е престанал да чувства. Този мъж бе с интелигентно, открито лице и опре-де-лено притежаваше стил.

Болният старателно прикриваше проблемите си, хапваше по малко от всичко, което донасяха на масата му. Винаги носеше множество носни кърпи, които переше сам в стаята си, и бе известно, че е започнал да продава костюмите си. Единия бе продал доста евтино преди Коледа, а другия – през първата седмица на април. Облеклата бяха скъпи и добре поддържани, сега му оставаше още един. Преди да се разболее, беше многообещаващ, почти сензационен бикоборец и макар да не умееше да чете, пазеше изрезки от вестниците, в които се съобщаваше за дебюта му в Мадрид и се твърдеше, че е по-добър дори от великия Белмонте. Хранеше се сам на малка маса и рядко вдигаше глава.

Матадорът, доскоро нова звезда, бе доста нисък, мур-гав и изключително горд. И той се хранеше сам на отделна маса, рядко се усмихваше и никога не се смееше. Беше от Валядолид, а там са известни като изключително сериозни. Стилът му на арената бе твърде старомоден и успяваше да спечели сърцата на зрителите с добродетелите си: кураж и спокойни умения. Името му на плакатите обаче не можеше да събере публика. Прочул се бе с твърде ниския си ръст, бе-ше толкова нисък, че едва се виждаше над плешките на бика, но пък и не бе най-дребният на арената. Проблемът бе, че не успя да стане любимец на почита-телите на това зрелище.

Единият от пикадорите беше слаб, с лице като на ястреб, с посивяла коса и не особено впечатляваща фигура, но пък краката и ръцете му бяха железни. Под панталоните неизменно носеше ботуши на говедар, вечер пиеше много и не сваляше влюбени очи от всяка жена в пансиона. Другият бе грамаден, мургав, с обветрено от слънцето лице, но хубавеляк, с черна като на индианец коса и огромни ръце. И двамата бяха известни имена, макар първият да бе загубил част от способностите си, благодарение на пиенето и нощния живот, а за втория се знаеше, че е прекалено твърдоглав и голям скандалджия, за да остане с един и същи матадор повече от един сезон.

Бандерилерото, мъж на средна възраст, посивял, бърз като котка въпреки напредналите години, приличаше по-скоро на преуспяващ бизнесмен, когато го видиш на масата. Краката му щяха да издържат и този сезон, но където и да се появеше, с интелигентността и опита си успяваше да се задържи по-дълго. Страшното щеше да дойде, когато бързината му измени.

Въпросната вечер всички вече бяха напуснали трапезарията с изключение на пикадора с ястребовото лице, който пиеше много, наемателя с родилен белег на лицето, който организираше търгове за часовници по панаири и празненства в Испания и също пиеше много, както и двама свещеници от Галиция, настанени на маса в ъгъла. И те пиеха – не много, но доста-тъчно. Виното влизаше в цената на пребиваването в пансиона и келнерите току-що бяха донесли три нови бутилки „Валдепеняс“ за масата на търговеца, на пикадора и двамата свещеници.

Тримата келнери стояха прави в единия край на помещението. Такова бе правилото – да останат в трапезарията, докато и последният посетител от поверените им маси не си тръгне. Този, който обслужваше свещениците, имаше среща при анархосиндика-листите и Пако му беше обещал да го замести. Горе в стаята си болният матадор лежеше проснат по корем на леглото. Матадорът, който вече не беше звезда, гле-даше замислено през прозореца на стаята си, готов да тръгне за кафенето. Бъзльото бе повикал едната от сестрите на Пако при себе си и се опитваше да я накара да направи нещо, което тя през смях отказваше.

– Хайде, зверче – молеше се матадорът.

– Не – отвръщаше сестрата, – защо да го правя?

– За услуга.

– Вече си се нахранил и сега ме искаш за десерт.

– Само веднъж. Какво ще ти стане?

– Остави ме на мира. Хайде, остави ме.

– Искам толкова малко.

– Казвам ти да ме оставиш.

В трапезарията долу най-високият сервитьор вече закъсняваше за събранието и мърмореше:

– Виж ги само как се наливат тези черни прасета.

– Не говори така – укори го другият келнер. – Почтени клиенти са и не пият чак толкова много.

– Ще говоря както си искам – сопна се високият. – Две са проклятията на Испания – биковете и свещениците.

– Със сигурност не самите бикове и самите свещеници.

– Само чрез единиците можеш да атакуваш класата. Добре е да унищожиш един бик, един свещеник. И така един по един – всички.

– Спести си тия приказки за събранието – посъветва го другият келнер.

– Погледни ги само – не спираше високият. – Вече е единайсет и половина, а те продължават да се на-ливат.

– Седнаха да се хранят към десет. Знаеш, че днес блюдата са повече. Освен това виното е евтино, а и са си платили. То е слабо.

– Как изобщо ще се постигне работническа солидарност с такива глупаци като теб? – недоумяваше високият.

– Цял живот съм се трудил – опита да обясни по-възрастният келнер, прехвърлил вече петдесетте. – Ще продължавам да го правя до края на дните си. Не се оплаквам, че трябва да работя. Да работиш, е нормално.

– А да нямаш работа е равносилно на смърт.

– Винаги съм работил. По-добре върви на събранието си. Излишно е да висиш тук.

– Ти си истински другар, но ти липсва идеология – въздъхна дългият.

– По-добре това да ми липсва, отколкото работа – отвърна възрастният му колега. – Върви на събранието.

Пако мълча през цялото време. Все още нищо не разбираше от политика, но истината е, че винаги го побиваха тръпки, когато високият сервитьор разправяше, че свещениците и Гражданската гвардия трябва да бъдат избити. Той олицетворяваше за него революцията, а тя бе нещо романтично. Много му се искаше да е добър католик, революционер и да има постоянна работа като тази, но най-голямата му мечта бе да е бикоборец.

– Върви, Игнасио – обади се и той. – Ще поема твоята маса.

– Ето, ставаме двама.

– То и за един няма работа – отбеляза момчето. – Върви на събранието.

– Добре де, тръгвам – рече дългият. – И благодаря.

Междувременно сестрата на Пако се бе измъкнала от прегръдките на матадора с умението на професионален борец и вече сърдито го скастри:

– Какво друго да очакваш от гладен човек. Провален бикоборец. С огромен страх при това. Като преливаш от енергия, използвай я на арената.

– Приказки на проститутка.

– И проститутката е човек, но аз не съм проститутка.

– Рано или късно ще станеш.

– Не и благодарение на теб.

– Махай се оттук – процеди матадорът и усетил се наистина отблъснат, почувства, че го връхлита обичайният му страх.

– Да се махам ли? – попита сестрата. – Не искаш ли да ти оправя леглото? Плаща ми се за това.

– Върви си – отсече матадорът, широкото му хубаво лице се изкриви, сякаш щеше да заплаче всеки момент. – Мръсница. Ти си една малка мръсница.

– Матадор – бе единственият й отговор. – Ти си моят матадор.

Останал сам в стаята, той се отпусна на леглото. Лицето му бе все така изкривено, гримаса, която на арената успяваше да докара в усмивка, но плашеше хората от първите редове.

Чудесно помнеше колко добър беше, а това бе само преди три години. Раменете му помнеха и приятната тежест на обшития с брокат жакет в онзи горещ майски ден, когато гласът му звънтеше като звънчето при входа на кафенето, както и как насочи лъскавото наточено острие към рамото, където прашната къса козина покриваше мускула, издигнал се над широката плешка на животното, навело нацепения си рог; как острието влезе вътре плавно и лесно като в буца масло, докато дланта му натискаше, лявата ръка бе ниско отпред, лявото рамо – напред, а тежестта на тялото му бе прехвърлена върху левия крак. Бикът вдигна глава, но рогът не се виждаше, а той се въртеше за втори път във въздуха, преди да го измъкнат и свалят. Ето защо сега, когато се устреми към главата на бика, за да го промуши и убие, а това не се случваше често, вече не гледаше към рогата, а и какво можеше да знае една мръсница през какво минава той всеки път, преди да излезе на арената? Нито пък тези, които му се подиграваха, бяха наясно. Те всички бяха мръсници и проститутки.

В трапезарията пикадорът наблюдаваше свещениците. Ако имаше жени в помещението, щеше да зяпа тях. Щом нямаше жени, обикновено следеше с поглед някой чужденец, un ingles3 например. Поради липса на жени или непознати с радост и доста нахално гледаше двамата свещеници. Междувременно търговецът на часовници с белега по рождение на лицето се изправи, сгъна салфетката и напусна трапезарията, зарязвайки половината от бутилката си неизпита. Ако трябваше да я плати, положително нямаше да я остави така.

Двамата свещеници не обръщаха внимание на зяпналия ги пикадор.

– Десет дни седя в преддверието и чакам да ме приеме – споделяше единият от тях.

– И какво можеше да направиш? – попита другият.

– Нищо. Човек е безсилен пред властта?

– Напразно вися тук вече две седмици. Чакам, а те не искат и да знаят за мен.

– Ние сме от изоставен край. Свършат ли парите, ще се приберем.

– В изоставения си край. Мадрид не се интересува от Галиция? Ние сме бедна провинция.

– Започвам да разбирам брат Базилио.

– И въпреки това не съм убеден в чистосърдечността на Базилио Алварес.

– Мадрид е мястото, където се научаваш да разбираш. Мадрид убива Испания.

– Дори да ни откажат, поне да ни забележат.

– Не. Трябва да си съкрушен и изтерзан от чакане.

– Ще видим. Мога да чакам.

В този момент пикадорът се изправи, приближи масата на свещениците и обърна посивялата си глава с усмихнатото, подобно на ястреб, лице към тях.

– Бикоборец – сподели единият свещеник.

– И то добър – отбеляза пикадорът, извърна се и напусна с усмивка трапезарията, стегнат в прилепнало по тялото сиво сако, полюшвайки се леко на кривите си крака в тесни панталони и отдолу неизменните ботуши на говедар с високи токове, които шумно отбелязваха всяка негова стъпка. Той се движеше в тесен професионален кръг, където резултатите бяха важни, а нощите наситени с алкохолни победи и арогантност. Побутна с пръст периферията на шапката си и през преддверието напусна пансиона, за да отиде в кафенето.

Свещениците си тръгнаха веднага след пикадора, изведнъж осъзнали, че са последните гости, останали в малката зала. Вътре бяха само Пако и келнерът на средна възраст. Разчистиха масите и отнесоха бутилките в кухнята.

Там бе само момчето, което миеше съдове. Беше с три години по-голямо от Пако, приказката му бе цинична и наситена с горчивина.

– Вземи пийни – рече келнерът на средна възраст и му наля чаша вино „Валдепеняс“.

– Защо не – отвърна младежът и пое стъклената чаша.

– Ти, Пако? – попита възрастният мъж.

– Благодаря – рече Пако.

Тримата отпиха.

– Ще вървя – обяви келнерът

– Лека нощ – пожелаха му младежите.

След минута двамата останаха сами. Пако взе салфетката, използвана от единия от свещениците, заби събраните си пети в пода, размаха бавно с опънати ръце парченцето плат, следвайки с глава движението му, и застана в позиция „вероника“.4 Завъртя се, придвижи напред десния си крак и спечелвайки известно разстояние от въображаемия бик, направи следващото движение – бавно, стегнато, съвършено премерено. Сетне прибра салфетката до кръста си, извъртя рязко таз, за да избегне преминаващото край него въображаемо животно.

Миячът на съдове Енрике го следеше с поглед, изпълнен едновременно с критика и подигравка.

– Как ти изглежда бикът? – попита той.

– Много смел – отбеляза Пако. – Гледай.

Изпънат, върлинест, направи още няколко съвършени движения – елегантни, премерени, сдържани.

– А бикът? – обади се Енрике, опрял се на умивалника с чашата вино в ръка.

– Все още има много сили.

– Като те гледам, направо ще повърна – сви устни младежът.

– Защо?

– Виж сега.

Енрике развърза престилката и обръщайки се към въображаемия бик извая с ръце четири плавни съвършени цигански „вероники“, завършвайки с „реболера“,5 от която престилката описа правилна дъга пред самия нос на животното, и тутакси се отдръпна.

– Видя ли? – повдигна вежди младежът. – А аз мия чинии.

– Защо?

– Заради страха – отвърна Енрике. – Miedo. Ще го изживееш, щом застанеш на арената пред бика.

– Не – рече Пако. – Няма да се изплаша.

– Leche!6 – презрително сви устни Енрике. – Всеки се плаши. Но тореадорът умее да контролира страха си, за да може да управлява животното. Участвах в бой на аматьори и толкова се изплаших, че не успях да се удържа и побягнах. Всички много се забавляваха. Няма начин да не се изплашиш. Ако не беше страхът, всеки ваксаджия в Испания щеше да стане бикоборец. Селско момче като теб ще си изкара акъла дори повече и от мен.

– Как ли пък не – отсече Пако.

Толкова пъти го бе правил във фантазиите си. Беше виждал рогата, мократа муцуна, потрепването на ушите, навеждането на главата и нападението, чувал бе тропота на копитата и бе усещал как разяреното животно минава на сантиметри от него, гонейки плаща, след което се обръща и пак подгонва цветното парче плат, и така отново и отново, докато не принуди бика да се върти около него благодарение на своя-та „медиа-вероника“ и после, олюлявайки се, да се отдалечи, а снопче от козината му, отскубнато при по-редното приближаване, вече бе втъкнато сред златните орнаменти на жакета на Пако. Представяше си как замаяният бик стои хипнотизиран, а тълпата ликува и го аплодира. Не, няма да се изплаши. Другите – може би, но не и той. Убеден беше. Знаеше какво е страх, но този път нямаше да се случи. Наистина беше уверен.

– Няма да се уплаша – категорично заяви той

– Leche! – подхвърли само Енрике. Сетне предложи: – Ако искаш да опитаме.

– Как?

– Гледай само. Мислиш за бика, но не мислиш за рогата му. Бикът е толкова силен, че рогата му цепят като нож всичко, до което се докоснат. Забиват се като байонет и убиват като със сопа. – Отвори едно от чекмеджетата на кухненската маса и извади два касапски ножа. – Ще ги завържа за краката на един стол. После ще играя ролята на бика, като държа стола над главата си. Ножовете ще са рогата. Да видим дали ще успееш да направиш всичките си пируети и движения пред мен.

– Дай ми престилката – рече Пако. – Ще го направим в трапезарията.

– Недей – неочаквано се разколеба Енрике. – По-добре да се откажем.

– Не, няма – отсече Пако. – Не се страхувам.

– Ще те хване страх пред върховете на ножовете.

– Ще видим. Подай ми престилката си.

В този момент, докато Енрике прикрепваше двата тежки, наострени ножа за краката на стола с употребявани салфетки и стягаше възлите, за да не мърдат, двете камериерки – сестри на Пако, отиваха на кино, за да гледат Грета Гарбо в „Ана Кристи“. Единият от двамата свещеници седеше по бельо и четеше молитвеника си, а другият – вече по нощница, мърмореше молитвите си. Всички бикоборци, с изключение на болния, се бяха появили в „Кафе Форнос“, където едрият тъмнокос пикадор играеше билярд, ниският сериозен матадор пиеше кафе с мляко на една маса с дългия бандерилеро и още много други работници с мрачни лица.

Любителят на чашката сивокос пикадор седеше пред едно бренди и зяпаше към масата, където матадорът, чиято смелост го беше напуснала, разговаряше с друг матадор, заменил сабята с пиката с ленти, и още две твърде повехнали проститутки.

Търговецът на часовници си приказваше с няколко приятели в един ъгъл. Високият келнер чакаше въз-мож-ност да вземе думата на събранието на анархосиндикалистите. Келнерът на средна възраст пиеше малката си бира на терасата на кафене „Алварес“. Собственичката на пансиона отдавна спеше в леглото си с дълга възглавница между краката – едра, дебела, честна и чиста, предана на своята религия, тя така и не свикна със загубата на починалия преди двайсет години съпруг, за когото се молеше всеки ден. Болният матадор лежеше все така проснат по корем на леглото в стаята, притиснал носна кърпичка към устата си.

В опустялата трапезария Енрике затегна последния възел около краката на стола и го вдигна във въздуха така, че насочените право напред върхове на ножовете да са от двете страни на главата му.

– Тежи – рече той. – Пако, да се откажем, а? Много е опасно. – Лицето му обилно се потеше.

Младежът стоеше пред него, стиснал здраво престилката пред очите на бика, с вдигнати нагоре палци, показалците сочеха надолу.

– Нападай – поръча той. – Прави се на бик. Нападай колкото искаш.

– Как ще разбереш кога да прекратиш движението? – попита Енрике. – Най-добре направи три паса и тогава една медиа.

– Добре – съгласи се Пако. – Тръгвай. Хайде, торито! Ела насам, бикчето ми!

Енрике се затича с наведена глава и Пако издигна престилката право пред ножовете, които му се видяха като истински рога, минаха близо до корема му и Енрике се отдалечи на няколко крачки, обърна се, готов за следващата атака. Тежкото, окървавено тяло на бика, което се стрелна преди секунда покрай него, се извърна пъргаво и се насочи към парчето плат. Па-ко следеше блестящите върхове, премести левия си крак с два-три сантиметра по-напред и ножът не мина покрай него, а влезе без никакъв проблем като през мях за вино; гореща вълна се надигна в тялото на момчето, усетило необичайно твърдия предмет във вът-реш-ността на корема си. До слуха му стигнаха виковете на Енрике:

– Ай, ай! Чакай да го извадя! Остави ме да го из-вадя!

Пако политна напред към стола, стиснал здраво прес-тилката. Енрике дръпна стола и ножа се завъртя вътре в Пако. В Пако.

След миг острието беше вън, а той се озова седнал в увеличаваща се локва топла кръв.

– Сложи салфетката отгоре. Дръж здраво! – нареди Енрике. – Притискай! Ще изтичам за лекар. Трябва да държиш, за да спре кръвотечението.

– Де да имахме гумена чаша – промълви Пако. Беше виждал да използват такива на арената.

– Тръгнах право напред – плачеше вече Енрике. – Само исках да ти покажа колко е опасно.

– Не се тревожи – рече Пако. Стори му се, че гласът му идва някъде отдалеч. – Доведи само лекар.

На арената те вдигат и тичат с носилката към стаята, където те оперират. Ако феморалната артерия се изпразни, преди да е пристигнал доктор, викат свещеник.

– Кажи и на някой от свещениците – продължи след малко Пако. Не беше за вярване, че точно на него му се случва.

Ала Енрике вече тичаше надолу по Карера Сан Дже-ронимо към денонощния пункт за спешна помощ и Пако беше сам. По едно време седна с изправен гръб, после се сви, прегъна се наполовина и накрая се отпусна на пода, докато всичко свърши, чувстваше как животът изтича от него подобно на мръсната вода през канала на ваната, щом извадиш запушалката. Изплаши се, усетил, че губи съзнание, опита се да про-изнесе молитва на разкаяние, но си спомни само началото и го занарежда възможно по-бързо:

– Всемогъщи, от все сърце съжалявам, че престъпих законите Ти. Ти, който единствен заслужаваш цялата ми обич, обещавам да... – загубил напълно сили, падна по лице на дъските и всичко свърши почти в същия миг. Срязана, феморалната артерия се изпразва по-бързо, отколкото допускаш.

Когато лекарят от спешната помощ изкачи стълбите, придружен от полицай, стиснал Енрике за китката, двете сестри на Пако още бяха в киносалона на „Гран Виа“, искрено разочаровани от филма с Гарбо. Тя бе показана в много бедна обстановка, а те бяха свикнали да виждат великата звезда, потънала в лукс и блясък. Публиката край тях също не хареса филма и протестираше с викове и тропане с крака.

Останалите от пансиона правеха приблизително същото, с което се занимаваха, преди да се случи нещастието, само дето двамата свещеници, приключили с молитвите, се готвеха за сън, а сивокосият пикадор бе пренесъл питието си на масата с двете прости-тутки. Не след дълго напусна кафенето с едната от тях. Беше избрал онази, на която изплашилият се матадор бе поръчал няколко питиета.

Момчето Пако никога нямаше да узнае какво щяха да правят всичките тези хора на следващия ден и през деня след него. Нямаше да разбере и как ще живеят по-нататък, нито как ще приключи земният им път. Умря, както казва една испанска мъдрост, пълен с илюзии. Не беше имал време в краткия си живот да загуби дори една от тях. А и не успя в самия край да се разкае.

Не можа и да се разочарова от Гарбо, от която цял Мадрид се разочарова за по-малко от седмица.


СТАРЕЦЪТ НА МОСТА

Старец с метални рамки на очилата и много прашни дрехи седеше отстрани на пътя. Над реката имаше понтонен мост и по него минаваха каруци и камиони, мъже, жени и деца. Впрегнатите в мулета коли пълзяха по стръмния бряг отвъд моста и войниците ги тикаха, хванали спиците на колелата. Камионите с грохот изкачваха височината и изчезваха, а селяните се влачеха, затънали до глезените в праха. Само старецът седеше неподвижно. Беше твърде уморен, за да продължи по-нататък.

Бях натоварен да прехвърля моста, да направя оглед на предмостовото укрепление и да разузная докъде е проникнал неприятелят. Изпълних задачата и се върнах по моста. Каруците вече бяха по-малко и почти нямаше хора, които да вървят пешком, но старецът все още седеше на същото място.

– Откъде идвате? – попитах го.

– От Сан Карлос – рече той и се усмихна.

Това беше родният му град и той с удоволствие спомена името му.

– Грижех се за животните – поясни старецът.

– А – казах аз, без напълно да разбирам.

– Да – продължи той, – останах да се грижа за животните. Напуснах Сан Карлос последен.

Не приличаше нито на овчар, нито на говедар и като погледнах черните му прашни дрехи, сивото прашно лице, металните рамки на очилата, попитах:

– За какви животни?

– Различни животни – каза той и поклати глава. – Тряб-ваше да ги оставя.

Наблюдавах моста и местността около делтата на Еб-ро, която ми напомняше за Африка, чудех се кога ще зърнем противника, през цялото време се ослушвах и очаквах онези първи звуци, които ще възвестят вечно тайнственото събитие, наречено съприкосновение на фронтовете, а старецът все още седеше там.

– За какви животни? – повторих аз.

– Бяха само три – обясни той, – две кози и една котка. Освен това имаше и четири чифта гълъби.

– И трябваше да ги оставите?

– Да, заради артилерията. Започнаха да стрелят и ка-питанът нареди да тръгна.

– Нямате ли семейство? – попитах, като не от-късвах поглед от противоположния край на моста, където последните каруци забързано се спускаха по склона.

– Не – поясни той, – само животните, които изброих. Котката, разбира се, няма да се затрие. Една котка ще се погрижи за себе си. А какво ще стане с останалите, и да помислиш е страшно.

– Вие на чия страна сте? – попитах.

– На ничия – отвърна той. – На седемдесет и шест години съм. Изминах вече дванайсет километра и нямам сили да продължа.

– Тук е опасно да се стои – предупредих го. – Помъчете се да стигнете до разклонението на пътя за Тортоса, там минават камиони.

– Ще почакам още малко – обясни старецът – и после ще тръгна. Къде отиват камионите?

– Към Барселона – информирах го аз.

– Там не познавам никого, но съм ви много благодарен. Много съм ви благодарен.

Изгледа ме разсеяно, уморено и отново заговори, защото все пак трябваше да сподели с някого грижите си:

– Котката няма да се затрие. За нея мога и да не се безпокоя. А другите? Как мислите, какво ще стане с тях?

– Вероятно и те ще оцелеят.

– Мислите ли?

– Защо не – казах аз, загледан към отсрещния бряг, където вече нямаше каруци.

– Но какво ще правят при обстрела? Нали на мен наредиха да напусна заради артилерията?

– Оставихте ли гълъбарниците отворени? – попитах.

– Да.

– Тогава птиците ще излетят.

– Да, естествено, ще излетят, но другите? По-добре е да не мисля за останалите – промълви той.

– Ако сте си починали, тръгвайте – настоях аз. – Станете и се опитайте да продължите.

– Благодаря ви – каза, изправи се, олюля се и отново седна в праха.

– Аз се грижех за животните – промълви глухо старецът, но вече не на мен. – Просто се грижех за животните.

Повече нямаше с какво да му помогна. Беше неделя, Великден, и фашистите настъпваха към Ебро. Денят беше сив, мрачен и ниската облачност не позволяваше на самолетите да излетят. Това, а още и фактът, че котките могат сами да се грижат за себе си, така и щеше да си остане единствената надежда на стареца.


СЛЕД БУРЯТА

Започна от нищо, за това как се прави пунш, после се сбихме, подхлъзнах се, той ме повали, притисна ме с коляно, хвана с две ръце гърлото ми, сякаш искаше да ме удуши, а аз се мъчех да извадя ножа от джоба си, да го намушкам и да се освободя. Всички бяха много пияни и нямаше кой да го спре. Той ме душеше и блъскаше гла-вата ми в пода, но аз измъкнах ножа и го отворих, после срязах мускула на ръката му и той ме пусна. Сега и да искаше, повече не можеше да ме задържи. Претърколи се, стисна ранената си ръка и закрещя, а аз извиках:

– За какъв дявол искаше да ме удушиш?

Бих го убил. Цяла седмица не можех да преглъщам. Здравата беше разранил гърлото ми.

Излязох значи оттам, а онези останаха с него, не-колцина хукнаха да ме гонят, но свих встрани и се спуснах към пристанището, там случаен минувач ми каза, че наблизо убили човек. Попитах: „Кой го е убил?“, а той: „Не знам кой го е убил, но е мъртъв.“ Беше тъмно, улицата заляна с вода, фенерите не светеха, изпочупени прозорци, всички лодки закотвени, изкоренени дърве-та, всичко обърнато наопаки. Отвързах малка лодка, започнах да греба и намерих моторницата си там, къде-то я бях оставил, от вътрешната страна на Манговия риф. Нямаше й нищо, само бе пълна с вода. Взех кофата и изхвърлих водата. Луната светеше, но имаше доста облаци и морето беше още бурно. Потеглих и на разсъмване вече бях извън Източното пристанище.

Голяма буря, братле. Първи излязох в морето и та-кава вода сигурно никога не си виждал. Бяла като ва-рел с луга, а между Източното пристанище и Юго-из-точ--ния риф не се различаваше бряг. По средата на пясъка се бе образувал канал. Всичките дървета изскубнати и водата нахлуваше в новото корито бяла като тебешир. Какво ли не носеше – клони, цели дървета и мъртви птици. Зад рифовете се бяха събрали всички пеликани на света, а летяха и какви ли не още други птици. Си-гурно са усетили бурята и предварително са потърсили прикритие.

Деня прекарах в лодката край Югоизточния риф, но ни-кой не ме потърси. Първата лодка в морето беше моята, видях парче от мачта и разбрах, че е потънал кораб. Започнах да го търся. Открих го. Беше тримачтова шхуна и остатъци от мачтите й стърчаха над водата. Мя-стото бе дълбоко, нищо не успях да измъкна. Продъл-жих да търся. Имах преднина пред другите и трябваше да прибера каквото имаше за прибиране. Минах над пя-съчните наноси, където бе заседнала тримачтовата шху-на, не намерих нищо и отплавах по-нататък. При плитчи-ните също нямаше нищо и се придвижих още по-навътре. Когато се появи фарът Ребека, забелязах много и най-различни хвъркати, отправих се към тях и видях, че над водата кръжи плътен рояк птици.

От морето се подаваше нещо като мачта, прибли-жих и птиците се вдигнаха във въздуха, но продължиха да кръжат наоколо. На мястото водата беше про-зрачна и от нея едва се подаваше някаква мачта, а когато се приближих съвсем, долу нещо чернееше като дълга сянка. Тогава доплавах точно над нея и установих, че е параход – лежеше на дъното голям кол-кото света. Минах над него с лодката. Полегнал беше настрани, с дълбоко забита кърма. Всички илюминатори бяха плътно затворени и блестяха във водата; огледах и целия му корпус. По-голям параход не бях виждал в живота си и минах по дължината му, после се отдале-чих малко, хвърлих котва, пуснах във водата малката лодка и загребах, заобиколен от птиците.

Стисках воден далекоглед, с такива ходим на лов зa сюнгери, но ръката ми така трепереше, че едва не го из-тървах в морето. Отново минах край парахода, наистина всички илюминатори бяха затворени, но някъде долу, близо до дъното му, сигурно имаше пробойна, защото наоколо плаваха части от предмети. Само пар-чета. Те привличаха птиците. Не можеш да си представиш толкова пти-ци. Кръжаха около мен и надаваха диви крясъци.

Всичко бе ясно и очертано. Видях издутия борд, под водата параходът изглеждаше цял километър дълъг. Лежеше върху белия пясъчен нанос и онова, кое-то бях забелязал в началото, се оказа фокмачта или част от нея, косо щръкнала във водата, понеже корабът беше полегнал. Носовата част не бе потънала дълбоко. Стъпих върху буквите на името му, а главата ми оста-на над водата. Най-близкият илюминатор обаче беше на че-тири метра под повърхността и едва го достигнах с пръта. Опитах да го счупя, не успях. Стъклото се оказа твърде дебело. Върнах се до моторницата, взех гаечен ключ, вързах го за края на пръта, но пак не успях да разбия стъклото. Стоях и гледах през тръбата парахода, пълен с какво ли не – пръв го открих, а нямаше как да се вмъкна в него. Там сигурно е имало стока поне за пет милиона.

Само като помислех какво се намира в кораба, и ме избиваше пот. През най-близкия до мен илюминатор нещо се виждаше, но с далекогледа не различавах какво е. Прътът не ми вършеше работа и се съблякох, изправих се, поех няколко пъти въздух, гмурнах се и заплувах надолу с гаечния ключ в ръка. Задържах се секунда за края на илюминатора, надзърнах в каютата и видях жена, разпуснатата й коса плуваше из во-дата. Виждах я ясно във водата и два пъти силно ударих стъклото с ключа, ударът глухо бръмна в ушите ми, но стъклото не се разби и се наложи да изплувам на повърхността.

Държах се за лодката, докато се съвзема, после се покатерих в нея, поех дълбоко въздух и отново се гмур-нах. Спуснах се долу, впих пръсти в края на илюмина-тора и с всички сили ударих стъклото с гаечния ключ. Виждах как жената плува из каютата. Ръцете й бяха обсипани с пръстени. Беше до самия илюми-натор и два пъти ударих стъклото, но то дори не се пукна. Докато изплувах нагоре, мислех, че въздухът няма да ми стигне и ще отворя уста да дишам още във водата.

Слязох още веднъж и успях да пукна стъклото, но само го пукнах и когато отново се изкачих, от носа ми течеше кръв. Стъпих с босите си крака на буквите и по-дадох глава над водата, починах си, отплувах до лодката, изтеглих се в нея, седнах и зачаках да мине болка-та в главата ми. Гледах с тръбата кораба, но кръвта зацапа стъклото и трябваше да го измия. Легнах по гръб и стиснах с ръка носа си, за да спра кръвта, а докато ле-жах така, с очи към небето, над мен и наоколо летяха милион птици.

Кръвотечението престана и отново погледнах през тръ-бата, после отидох до моторницата да потърся нещо по-тежко от гаечния ключ, но не намерих нищо, нито дори и кука за сюнгери. Върнах се обратно, а водата ставаше все по-бистра и ясно се виждаше всичко, което плаваше над белия пясъчен нанос. Огледах се за акули, нямаше. Акулата се забелязва отдалече. Водата беше съвсем про-зрачна, а пясъкът – бял. На лодката имаше тежка кука, която служеше за котва, отрязах я и скочих с нея в морето. Тя ме повлече надолу, край илюминатора, опитах да се хвана за нещо, не успях да се задържа и потъвах все по-дълбоко и по-дълбоко покрай издутия борд на парахода. Трябваше да я пусна. Чух глухия й удар и сякаш мина цяла година, докато изляза на повърх-ността. Отливът беше отнесъл лодката далече и заплу-вах към нея, а кръвта от носа ми течеше във водата и се радвах, че наоколо нямаше акули, но се чувствах много уморен.

Главата ми се пръскаше, легнах в лодката, починах си и пак се върнах. Денят преваляше. Спуснах се още вед-нъж с гаечния ключ, но и този път нищо не се получи. Ключът беше много лек. Нямаше смисъл да се гмуркам без голям чук или някакъв друг достатъчно тежък пред-мет. Тогава отново вързах ключа за пръта и като гледах през тръбата, заудрях по стъклото и удрях дотогава, докато ключът се изхлузи. Съвсем ясно видях през тръба-та как полетя надолу край борда на кораба и изчезна в пясъка. Повече нищо не можех да направя. Ключът про-падна, загубих куката, оставаше ми само да се върна на моторницата. Нямах сили да изтегля лодката на бор-да, а слънцето вече залязваше. Птиците отлитаха, напускаха кораба и аз се отправих към Югоизточния риф – влачех лодката на буксир, заобиколен от птиците. Чувствах се страшно уморен.

През нощта пак излезе буря и бушува цяла седмица. Невъзможно беше да се добереш до парахода. От града дойдоха хора и ми казаха, че човекът е жив, само ръката му пострадала, и се върнах в града. Пуснаха ме под гаранция от петстотин долара. Накрая всичко свърши добре, понеже някои от свидетелите, мои прия-тели, се заклеха, че оня уж се нахвърлил срещу мен с брадва, но когато се върнахме при парахода, гърците го бяха взривили и ограбили до шушка. Сейфа разбили с динамит. Така и никой не разбра колко са прибрали. Параходът носел злато и те го взели. Всичко омели. Аз го открих, а за мен не остана нищо.

Ама и какъв лош късмет. Казват, че ураганът изне-надал парахода до самото пристанище на Хавана и не успял да се приюти. А вероятно и собствениците не са разрешили на капитана да се отправи към брега, било е рисковано. Казват, че капитанът искал да опита. На-ложило се да продължат в бурята, вятърът ги понесъл, те се мъчили да пресекат залива между Ребека и Тортугас и тогава заседнали в напоените пясъци. Може би и рулят му е бил отнесен. Навярно въобще са загубили управление. Както и да е, нямало е откъде да знаят, че пясъците са наносни, и когато заорали, капитанът сигурно е заповядал да отворят кингстоните, та параходът да не се наклони. Но се натъкнали на наносите и при отварянето на кингстоните в пясъка най-напред се врязала кърмата и пос-ле параходът полегнал настрани. На кораба имало четиристотин и петдесет пътници и екипажа и когато го открих, навярно всички са били вът-ре. Сигурно са отворили кингстоните веднага след уда-ра, но параходът не е успял да стъпи здраво и пясъкът го е катурнал. Вероятно после са гръмнали котлите му, от това бяха плаващите по повърхността парчета. Странно, че нямаше акули. Нито една риба не се вижда-ше. Бих ги забелязал върху белия пясък.

Сега риба колкото искаш. Морски костури, и то от най-големите. Параходът почти целият е потънал вече в пясъка, но те живеят в него, грамадни костури. Някои тежат до сто-сто и петдесет килограма. Струва си някой ден да идем там на лов за костури. От мястото, където потъна, се вижда фарът Ребека. Там сега са поставили шамандура. Параходът лежи точно в края на наносите, до самия вход на залива. Не е улучил с някакви си сто метра. В тъмнината и бурята са се отклонили от курса, а дъждът е попречил да видят Ребека. А и не са свикнали с подобни премеждия. Капитаните на пътническите ко-раби не умеят да се измъкват от ураганите. Те си знаят само курса, чувал съм, че имали и някакъв компас, който сам управлявал парахода. Когато бурята ги е на-стигнала, едва ли са били наясно къде се намират, но за малко са щели да се отърват. Най-вероятно са загубили управление. А веднъж да бяха влезли в залива, чак до Мексико няма-ше да има на какво да се натъкнат. Как ли са се чувствали, когато в оня дъжд и вятър са заорали дъното и ка-питанът е наредил да отворят кингстоните. В такава буря и дъжд сигурно никой не е останал на палубата. Навярно всички са се скрили долу. Никой не би издър-жал на палубата. Долу е имало какво да се погледа, защото сам разбираш, че параходът твърде бързо е за-седнал. Сам бях свидетел как гаечният ключ изчезна в пясъка. Щом не е познавал тия води, на капитана и наум не му е дошло, че са стъпили на наносен пясък. Знаел е само, че не са се ударили в скала. Ви-дял е всичко от мостика. Разбрал е каква е работата, след като са заседнали. Ин-тересно колко ли време са потъвали. Интересно дали на мостика е бил помощник-капитанът. Как мислиш, дали са останали на мостика, или са скочили? Трупове въобще не намериха. Нито един. Никой не изплува. Понякога със спасителни пояси стигат далече. Сигурно всички са загинали вътре. А гърците задигнаха всичко. Всичко. Пипали са бързо. Обрали са го най-добросъвестно. Първи са били птиците, после аз, след това гърците, но дори и птиците са отмъкнали повече от мен.


СВЕТЛИНАТА НА СВЕТА

Влязохме през вратата, собственикът на ба-ра вдигна глава, после протегна ръка и покри със стък-лени похлупаци двете купи с безплатна храна.

– Една бира – поръчах аз.

Той наточи бирата, махна пяната с лопатка и задър-жа чашата в ръка. Сложих монетата на бара и той плъзна чашата към мен.

– А за теб? – обърна се барманът към Том.

– Бира.

Наточи и втората чаша, махна пяната и като ви-дя парите, бутна бирата към Том.

– Какво има? – попита Том.

Собственикът не отговори. Погледна над глави-те ни и каза на току-що влезлия посетител:

– За теб?

– Уиски – поръча новодошлият.

Собственикът извади бутилка и две чаши – в едната сипа вода.

Том се пресегна и свали похлупака от едната купа. В нея имаше желирани свински крачета и нещо като дър-вена ножица с две вилици на края за защипване.

– Не може – спря го собственикът и отново захлупи купата.

Том продължаваше да държи вилицата.

– Сложи я обратно! – каза собственикът.

– Знаеш ли къде ще ти я сложа?! – отвърна Том.

Без да ни изпуска от поглед, собственикът се наведе и пъхна ръка под бара. Поставих петдесет цента пред не-го и той се изправи.

– Какво още? – попита.

– Бира – отвърнах.

Преди да я наточи, откри и двете купи.

– Проклетите ти свински крачета вонят – извика Том и изплю хапката на пода.

Собственикът премълча. Човекът с уискито плати и си излезе, без да погледне назад.

– Самият ти вониш – възрази собственикът. – Вси-чки хъшлаци като вас вонят.

– Тоя разправя, че сме хъшлаци – обърна се към мен Том.

– Слушай – подканих го, – да си вървим.

– Измитайте се оттук, хъшлаци такива! – нареди собственикът.

– Нали чу, че тръгваме. Идеята не беше твоя.

– Ще се върнем пак – озъби му се Том.

– Няма начин – не се даваше собственикът.

– Обясни му, че греши – обърна се към мен Том.

– Да вървим – настоявах аз.

Навън съвсем се бе стъмнило.

– Къде, по дяволите, сме попаднали? – недоумяваше Том.

– Не знам – отвърнах. – Да идем на гарата.

Влязохме от единия край на града, сега излизахме от другия. Миришеше на кожи, дъбилни кори и на трици, събрани на големи купове. Дойдохме по мръкнало, а сега бе тъмно и студено и локвите на пътя замръзваха по края.

На гарата чакаха пристигането на влака пет прости-тутки, шестима бели и трима индианци. В чакалнята беше тясно, горещо от печката и пълно с лютив дим. Когато влязохме, всички мълчаха и прозорчето на гише-то бе спуснато.

– Ей, няма ли да затворите вратата? – извика някой.

Огледах се да видя кой от тях беше – един от белите. Носеше като останалите кожени панталони, високи гумени ботуши и карирана риза, но нямаше шап-ка и лицето му беше бледо, а ръцете – бели и тънки.

– Ще я затвориш ли?

– Може и да я затворя – отвърнах и бутнах вра-тата.

– Благодаря.

Един от мъжете се захили.

– Да си се карал с готвач? – попита той.

– Не съм.

– Може да се скараш с този. – Мъжът погледна готвача. – Пада си по това.

Готвачът извърна глава, силно стиснал устни.

– Слага си лимонов сок на ръцете – каза мъжът. – За нищо на света не би ги потопил във водата с чиниите. Вижте ги колко са бели.

Една от проститутките високо се изсмя. По-дебела проститутка и по-дебела жена не бях виждал в живота си. Носеше една от ония копринени рокли, които си менят цветовете. Имаше още две проститутки, шишкави почти колкото нея, но дебелата положително тежеше най-малко сто и петдесет кила. Просто да не повярваш на очи-те си. И трите бяха облечени в ед-накви копринени рокли. Седяха една до друга на пей-ката. Бяха наистина огромни. Останалите две бяха обикновени изрусени проститутки.

– Виж му ръцете – повтори човекът и посочи с глава готвача.

Проститутката отново се разсмя и цялата се затресе. Готвачът се обърна към нея и бързо каза:

– Млъкни бе, противно месище.

Тя продължаваше да се киска и тресе.

– О, господи – обади се тя. Имаше приятен глас. – Господи боже мой!

Другите две проститутки стояха кротко и тихо, сякаш не разбираха какво става наоколо. И те бяха дебели, почти колкото най-дебелата. Всяка от тях над-хвърляше стоте килограма. Изрусените си придаваха важност.

Освен готвача и човека, който говореше, сред мъжете имаше двама секачи – единият слушаше с интерес, но изглеждаше стеснителен, вторият през цялото време се канеше да каже нещо. Другите двама бяха шведи. Двама индианци седяха на края на пейката, а един се бе облегнал на стената.

Секачът, който се канеше да каже нещо, най-после прошепна:

– Все едно да се покатериш върху купа сено.

Засмях се и го повторих на Том.

– Ей богу, не съм виждал подобно нещо досега – каза той. – Погледни ония трите.

Тогава се намеси готвачът:

– На колко сте години, момчета?

– Аз съм на деветдесет и шест, а той е на шейсет и де-вет – обяви Том.

– Хо! Хо! Хо! – затресе се от смях дебелата прости-тутка. Наистина имаше красив глас. Останалите прос-титутки не се засмяха.

– Дръжте се прилично – предупреди готвачът. – По-питах ви човешки.

– Единият на седемнайсет, другият на деветнайсет – обадих се аз.

– Какво става с теб? – обърна се към мен Том.

– Спокойно.

– Можете да ме наричате Алис – каза дебелата проститутка и отново се затресе.

– Това ли е истинското ти име? – попита Том.

– Ами да – отвърна тя. – Алис. Нали? – обърна се към чо-века, седнал до готвача.

– Така е. Алис.

– Подхожда ти такова име – произнесе се готвачът.

– Това е истинското ми име – каза Алис.

– А как се казват другите момичета? – попита Том.

– Хейзъл и Етел – осведоми го Алис.

Хейзъл и Етел се усмихнаха. Изглежда, не блестяха с много ум.

– Ти как се казваш? – попитах едната от изрусе-ните.

– Франсис – рече тя.

– Франсис чия?

– Франсис Уилсън. И какво ти влиза това в рабо-та-та?

– А твоето? – попитах другата.

– Я не се занасяй – тросна се тя.

– Той просто иска всички да станем приятели – обяс-ни човекът, който пръв заговори. – Ти не щеш ли да станем приятели?

– Не – каза изрусената. – С теб – не!

– Брей, че зла – рече човекът. – Ама съвсем зла.

Блондинката погледна съседката си и поклати глава.

– Мухлясали дръвници! – изсъска тя.

Алис отново се разсмя и цялата се затресе.

– Няма нищо смешно – обади се готвачът. – Вси-чки се смеете, но няма нищо смешно. А вие, момчета, закъде сте тръгнали?

– А ти закъде? – попита го Том.

– Отивам в Кадилак – каза готвачът. – Били ли сте там? Там живее сестричката ми.

– Той самият е сестричка – обади се човекът с коже-ните панталони.

– Престани най-после – кипна готвачът. – Не мо-жеш ли да говориш възпитано?

– Стив Кетчъл е от Кадилак, а също и Ед Уолгъст – поясни стеснителният.

– Стив Кетчъл! – извика една от блондинките с писклив глас, сякаш името бе отприщило някаква пре-града в нея. – Собственият му баща го застреля. Господи, собственият му баща! Няма вече мъже като Стив Кетчъл!

– Не се ли казваше Станли Кетчъл? – попита го-т-вачът.

– Я млъкни! – сряза го блондинката. – Какво знаеш ти за Стив? Станли! Какъв ти Станли? Стив Кетчъл беше най-очарователният и най-красивият мъж на зе-мята. Никога не съм виждала по-чист, по-бял и по-красив човек от него. Друг такъв не се е раждал. Имаше походката на тигър и никой не умееше така свободно и щедро като него да прахосва парите си.

– Познаваше ли го? – попита някой от мъжете.

– Дали съм го познавала? Дали съм го познавала? Остава да попиташ и дали съм го обичала. Познавах го, както ти себе си не знаеш, и го обичах, както ти обичаш Господа Бога. Беше най-силният, най-добрият, най-белият, най-красивият мъж на света, Стив Кетчъл, и род-ният му баща го застреля като куче.

– На крайбрежието ли се запознахте?

– Не, познавах го отпреди. Той е единственият човек, когото някога съм обичала.

Всички слушаха почтително изрусената блондинка, която разказваше с приповдигнат театрален тон, само Алис наново започваше да се тресе. Седях до нея и добре го почувствах.

– Трябвало е да се омъжиш за него – подхвърли готвачът.

– Не исках да преча на кариерата му – обясни изру-сената блондинка. – Щях да съм му в тежест. Той не се нуждаеше от брак. Господи, какъв мъж беше Стив!

– Постъпила си благородно – каза готвачът. – А вярно ли е, че Джек Джонсън веднъж го нокаутирал?

– С измама – отвърна изрусената. – Оня побойник го изненада. Стив тъкмо бе свалил Джек Джонсън в нок-даун. Негърът го удари непозволено.

Прозорчето на гишето се вдигна и тримата индианци се наредиха пред него.

– Стив го свали в нокдаун и се обърна да ми се ус-михне – добави изрусената.

– Нали разправяше, че не си била на крайбрежието – обади се някой.

– Отидох само за мача. Стив се обърна да ми се ус--михне и тогава кучият му син скочи и изневиделица го удари. Стив можеше да размаже поне сто като онова черно копеле.

– Голям боксьор беше – каза секачът.

– Самата божия истина – потвърди изрусената. – Няма такива боксьори вече. Същински бог. Толкова бял и чист, и красив, и ловък, и бърз като тигър или като светкавица.

– Гледах мача на кино – рече Том.

Всички се трогнахме. Алис цялата се тресеше. По-гледнах я и видях, че плаче. Индианците бяха излезли на перона.

– За мен той беше повече от съпруг – обясни изру-сената. – Бяхме венчани пред лицето на Бога и аз сега и винаги ще му принадлежа и всичко, което имам, е негово. Пет пари не давам за тялото си. Да правят каквото искат с него. Но сърцето ми принадлежи на Стив Кетчъл. Господи, това се казваше мъж.

Чувствахме се ужасно. Всичко беше и тъжно, и не-ловко. Изведнъж Алис заговори, като все още се тресеше.

– Ти си мръсна лъжкиня – продума тя с дълбокия си глас. – Никога през живота си не си спала със Стив Кетчъл и си го знаеш.

– Как смееш да говориш така? – възрази гордо изру-сената.

– Казвам го, защото е вярно – продължи Алис. – От всички вас аз единствена познавах Стив Кетчъл. От Манселона съм, срещала съм го там, това е истината и ти знаеш, че е истина, и нека Бог ме убие, ако не е вяр-но.

– Нека и мен убие – не се сдържа изрусената.

– Вярно е, вярно е, вярно е и ти си наясно. Не лъжа и знам точно какво ми каза.

– И какво ти каза? – попита изрусената надмен-но.

Алис така плачеше и се тресеше, че едва успяваше да говори.

– Каза ми: „Ти си сладко женче, Алис.“ Точно това ми каза.

– Лъжеш! – викна изрусената.

– Вярно е – извика и Алис. – Точно така ми каза.

– Лъжеш – натърти гордо изрусената.

– Не, истина е, истина, истина. Христос и Богоро-дица са ми свидетели – истина е.

– Стив не е могъл да го каже. Той не говореше така – каза щастлива изрусената.

– Истина е – повтори Алис с приятния си глас. – И хич не ме е грижа дали вярваш, или не. – Тя престана да плаче и се успокои.

– Невъзможно е Стив да го е казал – заяви изру-сената.

– Обаче го каза – отговори Алис и се усмихна. – И добре си спомням, че когато го каза, аз наистина бях сладко женче, а и сега пo ме бива от теб, стара сбръч-ка-на грейка за легло.

– Не можеш да ме обидиш, лоена бъчво! – не се предаваше из-русената. – Имам си спомените.

– Не – възрази Алис с топлия си красив глас, – нямаш никакви спомени. Помниш само когато ти извади-ха яйчниците и когато започна да се лекуваш от сифилис. Всичко друго си чела във вестниците. А аз съм здрава, наясно си, и мъжете ме харесват, въпреки че съм дебела. Знаеш, нали? И никога не лъжа. Това също ти е известно.

– Остави ме да живея със спомените си – простена из-русената. – С моите истински, чудни спомени.

Алис изгледа първо нея, после нас и от лицето й из-чезна изразът на обида. Тя се усмихна и на мен ми се стори, че никога в живота си не съм виждал по-хубава жена. Имаше красиво лице, нежна гладка кожа, очаро-вателен глас, с една дума, беше много хубава и приятна. Но, господи, колко беше дебела! Колкото три жени, взети заедно.

Том видя, че я гледам, и каза:

– Хайде да тръгваме.

– Сбогом – рече Алис. Наистина имаше приятен глас.

– Сбогом – отвърнах аз.

– В каква посока сте, момчета? – попита гот-вачът.

– Обратна на твоята – отговори му Том,


ВЕСЕЛИ ПРАЗНИЦИ, ГОСПОДА

Вония времена разстоянията бяха съвсем различни, прахоляк се носеше от хълмовете, сега изравнени със земята, и Канзас Сити много приличаше на Константи-нопол. Май не е за вярване. Никой не вярва, но това е самата истина. В онзи късен следобед валеше сняг и в ранния сумрак от витрината на магазина за автомобили блестеше спортна кола, цялата посребрена, с надпис „Dans argent“7 на гюрука. Според мен това значеше „сре-бърен танц“ или „сребърен танцьор“ и макар да бях леко озадачен относно точния смисъл на надписа, крачех по заснежената улица, щастлив от вида на колата и доволен, че знаех чужд език. Вървях от кръч-мата на братя Улф, където на Коледа и Деня на благо-дарността даваха безплатно печена пуйка, към градска-та болница, кацнала на висок хълм, извисил се над пушека, сградите и градските улици. В приемната седяха двама хирурзи от „Бърза помощ“ – доктор Фишер на бюрото и доктор Уилкокс на стола до стената.

Доктор Фишер беше слабичък посивял блондин, с тънки устни, насмешлив поглед и ръце на комарджия. Доктор Уилкокс, нисък и мургав, винаги носеше със себе си справочника „Пътеводител и приятел на младия лекар“, където за всяка болест бяха посочени симпто-мите и лечението. Към него имаше показалец и при справ-ка относно симптомите можеше да се определи диагноза-та. Доктор Фишер предлагаше при бъдещите издания показалецът да се разшири, та по лече-нието да се открият болестта и симптомите. „За освежаване на паметта“ – споделяше той.

Доктор Уилкокс се стесняваше заради справочника, но не можеше без него. Книжката бе подвързана с мека кожа и лесно се побираше в джоба на сакото му. Беше я купил по съвета на един от професорите си, който му казал:

– Уилкокс, от теб лекар не става и аз положих всички усилия да не получиш диплома. Но щом сега си представител на тази учена професия, съветвам те за бла-гото на човечеството да си набавиш копие от „Пътеводител и приятел на младия лекар“ и да си служиш с него. Научи се да го ползваш.

Доктор Уилкокс не отвърнал нищо, но още същия ден си купил подвързания с кожа наръчник.

– Здравейте, Хорас – поздрави доктор Фишер при вли-зането ми в приемната, която миришеше на цигари, йодоформ, карболова киселина и пренагрети радиатори.

– Добър вечер, господа! – поздравих ги аз.

– Какви са новините от Риалто? – попита доктор Фишер. Винаги подбираше думите си с известна екстравагантност и това ми се струваше върхът на изискаността.

– Безплатна пуйка при Улф.

– И вие си хапнахте?

– Обилно.

– Много ли колеги присъстваха?

– Всички. Целият състав.

– Шумно коледно веселие?

– Нищо особено.

– Доктор Уилкокс също малко си хапна – поше-гува се доктор Фишер.

Доктор Уилкокс погледна първо него, после мен.

– Ще пийнете ли? – попита той

– Не, благодаря – отвърнах.

– Както искате – каза доктор Уилкокс.

– Хорас... – започна доктор Фишер. – Нали не въз-разявате да ви наричам просто Хорас?

– Не.

– Браво, Хорас. А ние имахме крайно интересен случай.

– И то какъв! – допълни доктор Уилкокс.

– Спомняте си момчето, което беше тук вчера.

– Кое точно?

– Онова, което копнееше да стане евнух.

– Да.

Бях там, когато момчето влезе. Нямаше повече от шестнайсет години. Появи се без шапка, много възбу-дено, уплашено, но изпълнено с решителност. Беше с къдрава коса, добре сложено и със силно издадени уст-ни.

– Какво ти е, синко? – попита го доктор Уилкокс.

– Искам да ме кастрирате – отвърна момчето.

– Защо? – намеси се доктор Фишер.

– Молих се, опитах всичко, но нищо не помага.

– На какво не помага?

– На ужасната похотливост.

– Каква ужасна похотливост?

– Това, което става с мен. И не мога да го спра. Моля се по цели нощи.

– Но какво точно става с теб? – настояваше да узнае доктор Фишер.

Момчето обясни.

– Слушай, момче – каза доктор Фишер, – в това няма нищо лошо. Всичко е както трябва да бъде. Тук няма нищо лошо.

– Не, лошо е – отвърна момчето. – Това е грях срещу целомъдрието. Грях срещу Господа Бога и нашия спасител.

– Не – убеждаваше го доктор Фишер, – напълно естествено е. Така и трябва да бъде. По-късно сам ще раз-береш, че там е щастието.

– Ох, вие нищо не разбирате – простена момчето.

– Слушай какво... – започна доктор Фишер и му разясни някои неща.

– Не, няма да слушам. Не можете да ме заставите.

– Чуй ме, моля те – настоя доктор Фишер.

– Глупак си ти, момче, и нищо повече – не се сдържа и до-ктор Уилкокс.

– Значи няма да го направите? – попита момчето.

– Какво да направим?

– Да ме кастрирате.

– Слушай – каза доктор Фишер, – никой няма да те кастрира. Всичко е наред с тялото ти. Имаш чудесно тяло и не трябва да мислиш за това. Ако си религиозен, помни, че онова, от което се оплакваш, не е греховно, а средство за достигане на едно от тайнствата.

– Не мога да се преборя – повтаряше момчето. – Цяла нощ се моля, моля се и през деня. Това е грях, вечен грях срещу целомъдрието.

– О, я върви по дяволите – разсърди се доктор Уилкокс.

– Говорят ли ми така, не чувам – обърна се момчето с достойнство към доктор Фишер. – Моля ви, направете го – настояваше то.

– Не – отвърна доктор Фишер. – Вече ти казах.

– Изгони го оттука – извика доктор Уилкокс.

– Сам ще си тръгна – каза момчето. – Не ме до-косвайте. Сам ще си отида.

Това беше станало предния ден към пет часа след-о-бед.

– И какво се случи? – попитах аз.

– Ами това, че го докараха в един часа след полунощ – отвърна доктор Фишер. – Осакатил се с бръснач.

– Кастрирал се?

– Не – отвърна доктор Фишер. – Момчето не зна-еше какво значи да се кастрираш.

– Може да умре – каза доктор Уилкокс.

– Защо?

– От загуба на кръв.

– Нашият добър лекар Уилкокс, мой колега, кой-то е бил дежурен, не е успял да намери в наръчника си описан подобен случай.

– Вървете по дяволите с вашите приказки.

– Но аз изразявам само най-приятелското си съчув-ствие, докторе – отвърна доктор Фишер, като гледа-ше ръцете си, ръцете, причинили му толкова неприят-ности поради готовността му винаги да помага и пълното му пренебрежение към федералните закони. – Ето и Хорас ще потвърди, че думите ми са пълни с най-приятелски чувства. Работата е там, Хорас, че мла-дежът си е направил ампутация.

– Е, и защо ми го натяквате? – сопна се доктор Уилкокс. – Моля ви, не ми натяквайте.

– Да ви натяквам, докторе? И то в деня, когато се е родил нашият спасител!

– Защо пък „нашият“? Вие не бяхте ли евреин?

– Вярно, вярно. Това винаги някак се изплъзва от ума ми. Никога не съм му придавал необходимото зна-чение. Добре че ми припомняте. Правилно. „Вашият“ спасител. Няма никакво съмнение – „вашият“ спа-сител. Нали баща му е бил американец.

– Страшно сте умен – подхвърли доктор Уилкокс.

– Прекрасна диагноза, докторе. Винаги съм бил страшно умен. Поне по тия места минавам за такъв. Пазете се от това, Хорас. Вие и нямате подобни склон-ности, но все пак у вас понякога се забелязват проблясъци. Но каква диагноза! И при това без на-ръч-ника.

– Вървете по дяволите – не се сдържа доктор Уилкокс.

– Всяко нещо с времето си – отвърна доктор Фи-шер. – Всяко нещо с времето си. Ако има такова място, непременно ще го посетя. Веднъж дори съм надниквал там. Един поглед, и веднага се отдръпнах. Знаете ли как-во каза младежът, Хорас, когато добрият доктор Уилкокс го докара тук? Каза: „Аз ви молих да го направите. Колко пъти ви молих!“

– И при това навръх Коледа – добави доктор Уилкокс.

– Едва ли тържествеността на този ден има тук осо-бено значение – вметна доктор Фишер.

– За вас може и да няма – изръмжа доктор Уилкокс.

– Чувате ли, Хорас? – каза доктор Фишер. – Чу-вате ли го? Веднъж открил моето уязвимо място, ахи-лесовата ми пета, така да се каже, докторът продължава да използва своето преимущество.

– Страшно сте умен – подчерта доктор Уилкокс.


1 Въоръжен с пика конник, който участва в борба с бикове. – Б. пр.

2 Участник в борбата с бикове, който борави с малко копие, украсено с ленти. – Б. пр.

3 Англичанин (исп.). – Б. пр.

4 Маневра при бикоборството, когато матадорът стои неподвижно на арената и бавно мести плаща си пред очите на нападащия бик. – Б. пр.

5 Вид пирует, извършван от бикоборците. – Б. пр.

6 Глупости (исп.). – Б. пр.

7 В сребро (фр.). – Б. пр.

8 Цитат от поемата „Есе за човека“ от Алегзандър Поуп. – Б. пр.

9 Пропуск (ит.). – Б. пр.

10 Обичайно название на травестити или хомосексуалисти. – Б. пр.

11 Искате ли да пиете? (Нем.) – Б. пр.

12 Да, господине (фр.). – Б. пр.

13 Знаете ли марките на шампанското? (Фр.) – Б. пр.

14 Трябва да знаете (фр.). – Б. пр.

15 Най-хубавото? (Фр.) – Б. пр.

16 Но вие сте още млад (фр.). – Б. пр.

17 Господинът е само на трийсет и пет години (фр.). – Б. пр.

18 Наздраве (нем.). – Б. пр.

19 Наздраве, господине (фр.). – Б. пр.

20 Да. Това е нормално (фр.). – Б. пр.

21 А вие, господине? (Фр.) – Б. пр.

22 Понася се (фр.). – Б. пр.

23 А при мен не се понася (фр.). – Б. пр.

24 Американски драматург и режисьор (1854–1933). – Б. пр.

25 Скъпи (нем.). – Б. пр.

26 Разказът е напечатан за първи път в една техническа книга, оза-главена „Смъртта следобед“, която се продаваше или по-право пред-лагаха я за петнайсет долара. Помества се тук за онези, които искат да го прочетат, без да плащат толкова скъпо за една техни ческа книга. – Б. а.

27 Авторът моли читателя да го извини за споменаването на това из-чезнало литературно движение. Позоваването, като всяко позо ваване на модните течения, ограничава разказа във времето, но тук то е из-ползвано, защото представлява известен исторически интерес и по- неже с пропускането му би се нарушил ритъмът на повест вованието. – Б. а.

28 Той е луд за вино (фр.). – Б. пр.

29 Да, обичам бира, но... (фр.) – Б. пр.

30 Хранете се тук (фр.). – Б. пр.

31 А моят син... (фр.) – Б. пр.

32 Индианка ли е? (Фр.) – Б. пр.

33 Веднага (фр.). – Б. пр.

34 Яжте! (Фр.) – Б. пр.

35 Че вие сте писател (фр.). – Б. пр.

36 Всички отидоха (фр.). – Б. пр.

37 Всички жени (фр.). – Б. пр.

38 Добра е (фр.). – Б пр.

39 Истина е (фр.). – Б. пр.

40 В кафето си (фр.). – Б. пр.

41 Добро нещо е бирата (фр.). – Б. пр.

42 Да върви по дяволите (исп.). – Б. пр.

43 Американски футбол. – Б. пр.

44 Чашка (исп.). – Б. пр.

45 Здравейте, приятелю! Как сте? (Исп.) – Б. пр.

46 Да, друже (исп.). – Б. пр.

47 Житно растение. – Б. пр.

48 Ник очевидно знае само първото значение на думата mash – мач-кам, правя на пюре, но не и второто – ухажвам. – Б. пр.

